<< < یەرمیا 40 > >>\n١ ئەو پەیامەی لەلایەن یەزدانەوە بۆ یەرمیا هات، پاش ئەوەی نەبوزەرەدانی فەرماندەی پاسەوانانی پاشا لە ڕامە یەرمیای بەڕەڵا کرد، کە بینیبووی یەرمیا بە زنجیر بەند کراوە و لەنێو هەموو ڕاپێچکراوەکانی ئۆرشەلیم و یەهودایە کە بۆ بابل ڕاپێچ کراون. ٢ فەرماندەی پاسەوانانی پاشا یەرمیای برد و پێی گوت: «یەزدانی پەروەردگارت سەبارەت بەم شوێنە ئەم بەڵایەی فەرموو. ٣ ئێستاش یەزدان ئەنجامی دا، هەروەک فەرمووی کردی. هەموو ئەو شتانەتان لەبەر ئەوە بەسەرهات گوناهتان کرد لە دژی یەزدان و گوێڕایەڵی نەبوون. ٤ ئەمڕۆ من ئازادت دەکەم لەو سندمانەی بەدەستتەوەیە. جا ئەگەر پێت باشە لەگەڵم بێیتە بابل، وەرە و منیش چاوم لێت دەبێت. بەڵام ئەگەر حەز ناکەیت، مەیێ. تەماشا بکە، هەموو خاکەکە لەبەردەمتە، جا کوێت پێ باشە و بۆت دەگونجێ، بڕۆ ئەوێ.» ٥ بەڵام بەر لە گەڕانەوەی یەرمیا، نەبوزەرەدان گوتی: «بگەڕێوە لای گەدەلیاهوی کوڕی ئەحیقامی کوڕی شافان، ئەوەی پاشای بابل بەسەر شارۆچکەکانی یەهوداوە دایناوە، لەنێو خەڵکەکە لەلای ئەو بمێنەوە، یانیش هەرکوێیەک پێت باشە و بۆت دەگونجێ بڕۆ ئەوێ.»\nپاشان فەرماندەی پاسەوانانی پاشا توێشو و دیارییەکی پێیدا و بەڕەڵای کرد. ٦ یەرمیاش هاتە لای گەدەلیاهوی کوڕی ئەحیقام لە میچپا و لەلای ئەو مایەوە، لەناو ئەو خەڵکەی لە خاکەکەدا مابوونەوە.\n٧ کاتێک هەموو سەرلەشکرەکان، ئەوانەی لەناو کێڵگەکان بوون، خۆیان و پیاوەکانیان بیستیان کە پاشای بابل گەدەلیاهوی کوڕی ئەحیقامی کردووە بە فەرمانڕەوای خاکەکە و سەرپەرشتیاری ژن و پیاو و منداڵان، ئەو هەژارانەی خاکەکە کە بۆ بابل ڕاپێچ نەکراون، ٨ هاتنە میچپا بۆ لای گەدەلیاهو. ئیسماعیلی کوڕی نەتەنیاهۆ، یۆحانان و یۆناتانی کوڕانی قارێیەح، سەرایای کوڕی تەنحومەت، کوڕەکانی عێفەیی نەتۆفاتی و یازەنیاهوی کوڕی مەعکاتی، خۆیان و پیاوەکانیان. ٩ گەدەلیاهوی کوڕی ئەحیقامی کوڕی شافانیش سوێندی بۆ ئەوان و پیاوەکانیان خوارد، پێی گوتن: «مەترسن لەوەی خزمەتی بابلییەکان بکەن. لە خاکەکە نیشتەجێ بن و خزمەتی پاشای بابل بکەن، ئەوەی باشە بۆتان دەبێت. ١٠ منیش لە میچپا دادەنیشم، بۆ ئەوەی لەبەردەم ئەو بابلییانە نوێنەرایەتی ئێوە بکەم کە دێنە لامان. بەڵام ئێوە شەراب و هەنجیر و زەیت کۆبکەنەوە، بیخەنە ناو کۆڵەبارەکانتانەوە، لەو شارۆچکانەی گرتووتانە نیشتەجێ بن.»\n١١ کاتێک هەموو ئەو جولەکانەی لە مۆئاب و لەنێو عەمۆنییەکان و لە ئەدۆم و ئەوانەی لە هەموو خاکەکانی دیکە بوون، بیستیان کە پاشای بابل پاشماوەی بۆ یەهودا هێشتووەتەوە، گەدەلیاهوی کوڕی ئەحیقامی کوڕی شافانی کردووە بە فەرمانڕەوایان، ١٢ هەموو جولەکەکان لە هەموو ئەو شوێنانەی پەرتەوازە بوون بۆی گەڕانەوە، هاتنەوە خاکی یەهودا، بۆ لای گەدەلیاهو لە میچپا. شەراب و هەنجیرێکی گەلێک زۆریان کۆکردەوە.\n١٣ ئینجا یۆحانانی کوڕی قارێیەح و هەموو سەرلەشکرەکان کە لە کێڵگەکان بوون هاتنە میچپا بۆ لای گەدەلیاهو، ١٤ پێیان گوت: «ئایا تۆ نازانیت کە بەعلیسی پاشای عەمۆنییەکان، ئیسماعیلی کوڕی نەتەنیاهۆی ناردووە تۆ بکوژێت؟» بەڵام گەدەلیاهوی کوڕی ئەحیقام باوەڕی پێ نەکردن.\n١٥ ئینجا یۆحانانی کوڕی قارێیەح بەدزییەوە لە میچپا قسەی لەگەڵ گەدەلیاهو کرد و گوتی: «ڕێم بدە بچم ئیسماعیلی کوڕی نەتەنیاهۆ بکوژم، بێ ئەوەی هیچ کەس پێی بزانێت. بۆچی ئەو تۆ بکوژێت، هەموو ئەو جولەکانەی لە دەوری تۆ کۆبوونەتەوە پەرتەوازە بن و پاشماوەی یەهودا لەناوبچێت؟»\n١٦ بەڵام گەدەلیاهوی کوڕی ئەحیقام بە یۆحانانی کوڕی قارێیەحی گوت: «ئەم شتە مەکە، چونکە ئەوەی تۆ سەبارەت بە ئیسماعیل دەیڵێیت ڕاست نییە.»


سینه‌مای كوردستان له نیوان بوون و نه‌بووندا – Denegkan\nbydengekan\tNovember 3, 2013\tسینەما\nسینه‌ما به “هونه‌ری حه‌وته‌م” داده‌نرێت كه پاش ته‌لارسازی ، په‌یكه‌رتاشی ، شانۆ ، نیگاركێشان ، مۆسیقا ، سه‌ما په‌یدا بووه . سینه‌ما له‌سه‌رده‌می ئێستادا وه‌كو چه‌كێكی هونه‌ری هاوچه‌رخه كه ده‌شێت بینه‌رێكی زۆری هه‌بێت ، به‌شێكی زۆر وڵاتان سودی لی ده‌بینن له كۆمه‌ڵی بواری گرنگدا وه‌ك ئابوری و پیشه‌سازی و په‌روه‌رده‌ی و كه‌لتوری و… هتد , هه‌روه‌ها پێشبركی و ململانێی توند هه‌یه له نێوانیان بۆ چه‌سپاندنی سینه‌مای وڵاته‌كه‌ی خۆیان و به‌جیهانیكردنی و گه‌یشتن به لوتكه بۆ نمونه وڵاتێكی وه‌كو فه‌ره‌نسا رێگا نادات فیلمی ئه‌مریكی پیشان بدرێت به‌بێ دۆبلاژ له ناو وڵاته‌كه‌یدا ، وه‌به‌شێكی زۆری وڵاتان كۆمه‌لی یاسای تایبه‌ت ده‌رده‌كه‌ن سه‌به‌ره‌ت به كۆنترۆڵكردنی فیلم له ناو وڵاتدا , یان ساڵانه ملیاره‌ها دۆلار خه‌رج ده‌كه‌ن بۆ به‌رهه‌م هێنانی فیلم و سینه‌ما , چونكه ئاگاداری ده‌سه‌ڵاته گه‌وره‌كه‌ی “هونه‌ری حه‌وته‌م”ن\nبۆیه جێی خۆیه‌تی ئێمه‌ی كورد پرسیارێك بكه‌ین ئایه له‌م هاوكێشه ئالۆزه‌دا ، كورد له كۆێدایه یان ئایه سینه‌مایه‌ك هه‌یه به‌ناوی ” سینه‌مای كوردستان ” یان ئه‌و “فیلم سازانانه‌ی كورد سه‌ربه‌چی سینه‌مایه‌ك و ستایلێكی سینه‌مان ؟\nسینه‌مای هه‌ر وڵاتێك بۆ ئه‌وه‌ی بوونی خۆی بسه‌لمێنێت پێویستی به چه‌ند خاسیه‌تێكی تایبه‌ت به خۆی هه‌یه وه‌كو ( بازاری فیلم و كۆمپانیای فیلم ، تێوری و كتێب و ره‌خنه‌گری سینه‌ما ، گۆڤار و رۆژنامه و سایتی سینه‌ما ، هۆلی سینه‌ما به‌شێوه‌یه‌كی سه‌رده‌می ، به‌رهه‌م هێنانی فیلم ) ، هه‌روه‌ها پێویسته خاوه‌نی قوتابخانه‌ی سینه‌ما و ستایلی سینه‌مایی بێت له رووی فۆرم و ناوه‌رۆكه‌وه سه‌ربه‌خۆی خۆی بسه‌لمێنیت ،\nبۆ نمونه فیلمه‌كانی ئیتالیا كه نوێنه‌رایه‌تی سینه‌مای به‌توانای ئیتاڵیا ده‌كه‌ن زیاتر له رێگای قوتابخانه‌ی نیوریالیزمی ئیتاڵی و ده‌رهێنه‌رانی به‌توانای ئه‌و سینه‌مایه‌وه ده‌ناسرێت . وه سینه‌مای هیندستان له ریگه‌ی بۆلیود و كۆمه‌ڵێك بابه‌تی دیاریكراو وه‌ك سه‌ماكردن و تۆڵه‌سه‌ندنه‌وه و ئه‌كته‌ره ئه‌ستیره‌كان و ته‌كنیك و… هتد خۆیان ناساندوه ، هه‌روه‌ها سینه‌مای فه‌ره‌نسی له رێگای شه‌پۆلی نۆی و ره‌نگی تایبه‌ت و دیساین و كۆمپۆزه‌یش و مۆنتاژ .. هتد سینه‌مای وڵاته‌كه‌یان ناساندوه ، هه‌ر بۆیه زۆر جار گۆێمان له ده‌سته‌واژه‌ی سینه‌مای روسی یان ئێرانی یان كۆری ده‌بێت .\nبه‌ڵام ته‌نیا له زاراوه‌ی كوردیدا گۆیمان له زاراوه‌ی “سینه‌مای كوردستان ” ده‌بێت ، له كوردستانیكدا ته‌نها 3 بۆ 4 هۆلی سینه‌مای سه‌رده‌می نیه چۆن ده‌كرێت بوتریت “سینه‌مای كوردستان” هه‌یه كه ئه‌مه‌ش كاریسه‌یه‌كی رۆشنبیری و هونه‌ریه .\nهه‌روه‌ها كوردستان به‌هۆی دابه‌ش بونه‌یه‌وه به‌سه‌ر چه‌ند وڵأتێكی دراوسێدا ( عیراق ، ئیران ، توركیا ، سوریا )، سینه‌ما له كوردستان به‌شێوه‌یه‌كی سه‌ربه‌خۆ ئاماده‌یی نه‌بووه و سینه‌مای هه‌رپارچه‌یه‌ك له ژێر كاریگه‌ری سینه‌مای ئه‌و وڵاته‌دا بووه بۆ نمونه سینه‌ما له رۆژهه‌ڵاتی كوردستان له ژێر كاریگه‌ری و ستایلی سینه‌مای ئێران دا بووه , بۆنمونه “به‌همه‌نی قوبادی” له‌فیلمی “كیسه‌ڵه‌كان ده‌فرن” كه‌ڵكی له ئه‌كته‌ری ئاماتۆر وه‌رگرتووه ، ئه‌وه به‌گشتی و تاراده‌یه‌ك كاریگه‌ری ده‌رهێنه‌ری ناوداری ئێرانی “عباس كیا رۆسته‌می” له‌سه‌ر ئه‌وه ده‌رهێنه‌ره نیشان ده‌دات چونكه “كیا رۆسته‌می”یش له به‌رهه‌مه‌كانی خۆی كه‌ڵك له‌ئه‌كته‌ری ئاماتۆر وه‌رده‌گرێت و نمونه‌ی به‌رچاوی ئه‌و بابه‌ته‌ش فیلمی”تامی گیلاسه” براوه‌ی خه‌ڵاتی “دارخورمای زێرینی كان”ه ، قوبادی له فیلمی “با له‌گه‌ڵ خۆمان ده‌بات” له ده‌رهێنانی “عه‌باسی كیا رۆسته‌می” وه‌كو ئه‌كته‌ر و یاریده‌ری ئه‌و سینه‌ماكاره كاری كردووه . هه‌روه‌ها له پرسیارێكدا كه ئاراسته‌ی ” یه‌لماز گۆنای ” ده‌كرێت كه بۆچی فیلمه‌كانت به زمانی توركیه ئه‌ویش له وه‌ڵامدا ده‌لێت : به هۆی ئه‌وه‌ی زمانی كوردی له توركیا قه‌ده‌غه‌یه .\nهه‌روه‌ها ئه‌و فیلمانه‌ی كه ده‌رهێنه‌ره كورده‌كان ده‌رهێنانی بۆ ده‌كه‌ن له هه‌ركۆییه‌كی جیهان بێت یان ئه‌و فیلمانه‌ی له لایه‌ن به‌رهه‌مهێنه‌ره كورده‌كانه‌وه به‌رهه‌م دێت ، كاتیك به‌شداری ڤیستیڤاڵی نیوه‌ده‌وڵه‌تیه‌كان ده‌كه‌ن به ناوی “سینه‌مای كوردستان” ه‌وه نیه به‌ڵكو به‌ناوی سینه‌مای ( ئیران ، توركیا ، فه‌ره‌نسا ، عێراق ، روسیا ) وه به‌شداری ده‌كه‌ن و خه‌ڵاته‌كانیش به‌ناوی ئه‌و وڵاتانه‌وه‌یه ، بۆ نمونه فیلمی ” په‌رینه‌وه له غوباری “ده‌رهێنه‌ر “شه‌وكه‌ت ئه‌مین” به‌ناوی عیراقه‌وه به‌شداری ڤیستیڤاڵی كانی كردوه ، هه‌روه‌ها فیلمی “سرته له گه‌ڵ با” ده‌رهێنانی “شه‌هرامی عه‌لیدی” به‌شداری له خولی هه‌شته‌مینی ڤیستیڤاڵی نیونه‌ته‌وه‌ی فیلمی عه‌ره‌بی-ئه‌وروپی كردوه , دوو خه‌ڵاتی سه‌ره‌كی وه‌رگرت ، هه‌روه‌ها ده‌رهێنه‌ری كوردی كوردستانی توركیا “زیره‌ك ئه‌حمد” له فیلمی “پاریس پاروو” ویستویه‌تی وه‌كو هاوڵاتیه‌كی بی وڵات به‌شداری ڤیستیڤاڵه‌كان بكات به‌ڵام دواتر ناچاركراوه به‌ناوی فه‌ره‌نساوه به‌شداری بكات وه خه‌ڵای زێری ڤیستیڤاڵی قاهیره‌ی سینه‌مای له وڵاتی مصر وه‌رگرتووه ، وه‌هه‌روه‌ها فیلمه‌كانی “هونه‌ر سه‌لیم” به‌شداری ڤیستیڤاڵه‌كان ده‌كات وه‌كو “سینه‌مای فه‌ره‌نسی” به‌شداربووه ، هه‌روه‌ها ” به‌همه‌نی قوبادی” ده‌ڵێت : خه‌لكی من وه‌ك ده‌رهێنه‌ریكی كوردی ئیران ده‌ناسن ، هه‌روه‌ها فیلمه‌كانی كۆمه‌ڵی ده‌رهێنه‌ری تری كورد زمان . ئه‌مه جگه له‌وه‌ی كۆمه‌ڵی رێگری تر هه‌یه له‌پێش دروست بوونی “سینه‌مای كوردستان”\n“به‌همه‌نی قوبادی” له باره‌ی دواكه‌وتنی سینه‌مای كوردی و كه‌موموری و سنورداریه‌تی به‌رهه‌مه سینه‌ماییه كوردیه‌كانه‌وه ده‌ڵێت : گه‌وره‌ترین رێگر له به‌ده‌م سینه‌مای كوردی گۆمه‌لگای كوردیه ئینجا هه‌ردوو حكومه‌تی ره‌گه‌ز په‌رستی ئیران و توركیا .\nبه‌ڵام ده‌كرێت بڵین كورد له هه‌ر وڵاتێك خاوه‌نی كۆمه‌ڵی ده‌رهێنه‌ری “كورد زمانه” وه‌ك له كوردستانی ئێران ده‌رهێنه‌ر ” ته‌یمور په‌تایی” فیلمی ( نان و ئازادی ) ده‌رهێنه‌ر “به‌همه‌نی قوبادی” ( كاتیك بۆ مه‌ستی ئه‌سپه‌كان ، كیسه‌ڵه‌كان ده‌فرن ، نیوه مانگ ، كه‌س هه‌واڵی پشیله ئیرانیه‌كانی نیه ، وه‌رزی كه‌ركه‌ده‌ن ) ده‌رهێنه‌ر “شه‌هرامی علی دی” فیلمی (سرته له‌گه‌ل با ) ده‌رهێنه‌ر “ئیبراهیم سه‌عیدی” فیلمی ( ماندوو) .\nله ده‌رهێنه‌رانی كوردستانی عێراق ده‌رهێنه‌ر “شه‌وكه‌ت ئه‌مین” فیلمی ( شوێنێك بۆ یاری ، په‌رینه‌وه له خوبار ) ده‌رهێنه‌ر “جانۆ رۆژبه‌یانی” فیلمی ( ژیان ، سه‌مای پاندۆڵ ، چاپڵین له شاخی های ) ده‌رهێنه‌ر ” هونه‌ر سه‌لیم” فیلمی ( كیلۆمه‌تر زیرۆ ، دۆڵ )\nله ده‌رهێنه‌رانی كوردستانی توركیا ده‌رهێنه‌ر “یه‌ڵماز گۆنای” فیلمی ( رێگا ، دیوار ) ده‌رهێنه‌ر “ئیقیت ئیلاجی” فیلمی ( مه‌م و زین )و … هتد .\n” به‌همه‌نی قوبادی ” له‌دوایه‌مین فیلمی “وه‌رزی كه‌ركه‌ده‌ن ” كه‌به‌شداری ڤیستیڤاڵی “تۆرینتۆ” له وڵاتی كه‌نه‌دا كرد ، دوای نمایش كردنی ” وه‌رزی كه‌ركه‌ده‌ن” قوبادی له‌كۆنگره‌یه‌كی رۆژنامه‌وانیدا ، وه‌ڵامی پرسیاری نوێنه‌رانی ده‌زگاكانی راگه‌یاندنی جیهانی دایه‌وه و له وه‌ڵامی پرسیارێكدا سه‌باره‌ت ره‌وشی ئیستای سینه‌مای كوردی گوتی : كورد خاوه‌نی كه‌لتورێكی ده‌وڵه‌مه‌نده و پێویسته به‌ره‌و پێشه‌وه بچێت , به‌ڵام به‌داخه‌وه له ساڵانی سه‌خت و ناله‌باری رابردودا هیچ كاتیك ئه‌و ده‌رفه‌ته‌مان پێ نه‌دراوه ، له‌و بروایه‌دام له داهاتوودا سینه‌مایه‌كی به‌هێزمان ده‌بێت و شاهێدی سینه‌مایه‌كی ده‌وڵه‌مه‌ند له كورده‌كان ده‌بن .\nPrevious رووداوه مێژوویی وسیاسیه‌کان و کاریگه‌رییان بۆ سه‌ر ناسیۆنالیزمی ئێرانی\nNext ئەلیس مونرو کێبوو؟


جێگری سەرۆکی فراکسیۆنی پارتی ڕایگەیاند، بەشێکى زۆرى لایەنە شیعییەکان پشتیوانى دەقە حکومییەکە دەکەن لەبارەى پشکى هەرێم و دەشڵێت، هەرچەندە هەموو ئەگەرەکان کراوەن، بەڵام پێناچێت بودجە بەبێ ڕێککەوتن لەگەڵ کورد تێپەڕێنرێت.\nبەشار کیکی، جێگری سەرۆکی فراکسیۆنی پارتی لە پەرلەمانی عێراق (15ی ئازاری 2021) لە لێدوانێکی تایبەتدا بە "ناس کورد" ڕایگەیاند، "هۆکاری دواکەوتنی یەکلاییکردنەوەی بودجەی 2021 و پەسەندکردنی تەنها پشکی هەرێمی کوردستان نییە، بەڵکو بەشێک لەلایەن شیعییەکان پرسی یاسای دادگای فیدڕاڵیان بەستووەتەوە بە پرسی بودجە".\nلەبارەی پێشبینی ئەوان بۆ چۆنێتی تێپەڕاندنی پڕۆژەیاسای بودجە، ئایا بە زۆرینەی دەنگ دەبێت یان بە پێی ڕێککەوتن دەبێت لەگەڵ کورد، کیکی وتی، "هەرچەندە ئەگەرەکان لەم دۆخە نالەبارەدا کراوەن، بەڵام پێمانوایە لەکۆتاییدا هەردەبێت بە پێی ڕێککەوتن لەگەڵ کورد ئەو پرسە یەکلایی بکرێتەوە".\nبەوتەی کیکی، "بەشێکی زۆر لەلایەن شیعییەکان هەڵوێستی باشیان هەیە بەرانبەر بەکورد و پشتگیری ئەو بڕگەیە دەکەن کە حکومەتی فیدڕاڵی لەناو پرۆژەکەدا جێگیری کردووە کە بریتین لەبرگەی ( 10 و11)".\nلە بارەی دیاریکردنی ڕۆژی دەنگدان لەسەر بودجەکە، کیکی وتی، "سبەی دانیشتنی پەرلەمان نییە، بەڵکۆ کۆبوونەوەی لیژنەی دارایی پەرلەمان هەیە، پێدەچێت دوای گفتۆگۆی لیژنەکە دانیشتنی پەرلەمان بۆ پەسەندکردنی پرۆژە یاساکە دیاریبکرێت".\n"ئەگەر تاکۆتایی ئەم مانگە بودجە پەسەند نەکرێت ئەوا پێشبینی دەکەین عێراق بەبێ بودجە ئەمساڵ بەڕێبکات"، جێگری سەرۆکی فراکسیۆنی پارتی لە پەرلەمانی عێراق وای وت.\nبڕیاربوو ئەمڕۆ پەرلەمانى عێراق پڕۆژەیاساى بودجە بخاتە دەنگدانەوە، بەڵام ئەو بڕگەیە نەخرایە بەرنامەى کارى دانیشتنەکەوە.\nدوێنێ (یەک شەممە 14ی ئازاری 2021) بەهار مەحمود، ئەندامی لیژنەی یاسایی پەرلەمانی عێراق لەلێدوانێکدا بۆ"ناس کورد"ڕایگەیاند "بەشێک لەلایەنە شیعییەکان هەڵوێستی باشیان بەرانبەر بەکورد نییە، بۆیە زۆر جارلە هەوڵی ئەوەدان مافە دەستورییەکانی گەلی کورد کەمبکەنەوە".\nوتیشى "شیعەکان پرسی بودجە و دادگای فیدڕاڵیان بەستووەتەوە بە هەڵبژاردنەکان، ئەوان ڕێگریی دەکەن لە پەسەندکردنی بودجە، پشکی هەرێمی کوردستان نەبووەتە ڕێگریی لەبەردەم پەسەندکردنی پرۆژە یاسای بودجە، چونکە سوننەکانیش کێشەیان هەیە لەسەر پرۆژە یاسای بودجە بەو پێیەی ئەو بودجەیەی کە بۆ ناوچەکانیان تەرخانکراوە بەگوێرەی پێویست نییە".\nفراکسیۆنی کۆمەڵ هۆشداری لە ’’بابەتێکی مەترسیدار’’ دەدات\n2021.03.27 - 14:34\nڕاگەیەنراوێک لە فراکسیۆنی یەکێتییەوە: پارتی لە ئیجماعی کوردی دەرچووە\n2021.03.18 - 16:35\nفراکسیۆنی پارتی ڕوونکردنەوە لەسەر ’’کشانەوەی کورد’’ لە بەغدا دەدات\n2021.03.17 - 15:46\nفراكسیۆنی پارتی لەبارەی چارەنووسی ڕێككەوتنی هەولێرو بەغدا ڕوونكردنەوە دەدات\n2021.03.22 - 16:40


به‌هۆی كۆرۆناوه جولی یه‌ك ملیۆن دۆلار ده‌به‌خشێته منداڵان\n:: AM:10:24:28/03/2020 \nله‌كاتێكدا كه به‌هۆی ڤایرۆسی كۆرۆناوه زۆرینه‌ی قوتابخانه‌كانی دنیا داخراون، زۆرینه‌ی منداڵان پێویستیان به هاوكاری هه‌یه، له‌وباره‌یه‌وه ئه‌ستێره‌ی هۆڵیوود ئه‌نجێلینا جولی بڕی یه‌ك ملیۆن بۆ هاوكاریی منداڵان ده‌به‌خشێت.\nپێگه‌ی "ئیلاف" بڵاوی كردووه‌ته‌وه، پێشتر له‌كاتی ده‌وامی قوتابخانه‌دا خۆراك بۆ قوتابیان دابین ده‌كرا، ئێته‌یش به‌هۆی بڵاوبوونه‌وه‌ی ڤایرۆسی كۆرۆناوه، زۆرینه‌ی قوتابخانه‌كانی دنیا داخراون، ئه‌وه‌ش وایكردووه زۆر له‌و قوتابیانه له خۆراك بێبه‌ش بن.\nئه‌و هونه‌رمه‌نده به‌وه ده‌ناسرێته‌وه كه به‌رده‌وام خه‌ریكی كاری خێرخوازییه\nئه‌نجێلینا جولی كه ئه‌ستێره‌یه‌كی زۆر ناودارید نیای هۆڵیووده، له ساڵی 1975 له ئه‌مه‌ریكا له دایك بووه، له دنیای سینه‌مادا به چالاكترین هونه‌رمه‌ند هه‌ژمار ده‌كرێ و خاوه‌نی ده‌یان فیلمی سینه‌ماییه، تا ئێسته سێ جار خه‌ڵاتی "گۆڵدن گڵۆپ"ی وه‌رگرتووه و هاوكات هه‌ڵگری خه‌ڵاتی ئۆسكاره.\nئه‌و هونه‌رمه‌نده به‌وه ده‌ناسرێته‌وه كه به‌رده‌وام خه‌ریكی كاری خێرخوازییه، هاوكات باڵوێزی نه‌ته‌وه یه‌كگرتووه‌كانه بۆ ئاواره‌كان. به‌پێی "ئیلاف" جولی له رێی رێكخراوی No Kid Hungry كه رێكخراوێكه بۆ هاوكاریكردنی منداڵان له دنیادا كار ده‌كات، بڕی یه‌ك ملیۆن دۆلاری بۆ منداڵان به‌خشیوه.\nڤایرۆسی كۆرۆنا كه سه‌رجه‌م وڵاتانی دنیای گرتووه‌ته‌وه، به‌پێی ئاماره‌كان، تووشبووان له ته‌واوی دنیادا گه‌یشتووه‌ته نزیكه‌ی 600 هه‌زار كه‌س و سه‌رووی 25 هه‌زاریش گیانیان له ده‌ست داوه.


(كەركوك ناو) وردەكاری رێككەوتنەكە بڵاودەكاتەوەراكان سەعید لە پۆستی پارێزگاری كەركوك دەمێنێتەوە\n(كەركوك ناو) وردەكاری رێككەوتنەكە بڵاودەكاتەوە\nراكان سەعید لە پۆستی پارێزگاری كەركوك دەمێنێتەوە\nژمارەیەك ئەندامی ئەنجومەنی پارێزگای كەركوك بە ناوی نەتەوەكانیانەوە رێككەوتنیان بۆ مانەوەی راكان سەعید، لە پۆستی پارێزگاری كەركوك و دابەشكردنی پۆستەكانی دیوانی پارێزگا واژۆكردووە، ئەوەش ناڕەزایی بەدوای خۆیدا دەهێنێت و رێككەوتنە لەلایەن ژمارەیەك ئەندامی كوتلە جیاوازەكانەوە رەتدەكرێتەوە.\nئەو رێككەوتنە نۆ خاڵییە مێژووەكەی بۆ 17ی نیسانی ئەمساڵ دەگەڕێتەوە، تیایدا بابەكر سدیق (كاكەڕەش سدیق) بەناوی سەرۆكی كوتلەی كوردی، قاسم بەیاتی لە كوتلەی توركمانی و سەرۆكی كوتلەی عەرەبیش بەبێ ئەوەی ناوی بنوسرێت واژۆی كردووە و دواتر راكان سەعید بەنوسراوێك ئاراستەی ئەنجومەنی وەزیرانی عیراقی كردووە.\nخاڵی سەرەكی رێككەوتنەكە، رازیبونی ئەو ئەندامانەی ئەنجومەنە بە مانەوەی راكان سەعید، وەكو پارێزگاری كەركوك بەوەكالەت، ئەوەش بەهۆی ئەنجامنەدانی كۆبونەوەی ئەنجومەنی پارێزگا وەك لە رێككەوتنەكەدا ئاماژەی پێكراوە.\nرێككەوتنەكە ناڕەزایی فراوانی لێدەكەوێتەوە\nخەلیل حەدیدى، ئەندامى ئەنجومەنى پارێزگاى کەرکوک لە کوتلەی عەرەبى، بە (كەركوك ناو)ی وت "رێکكەوتنەكە تەنیا لە نێوان چوار كەسدا كراوە، ئەوانیش پارێزگاری كەركوك و سێ ئەندامی ئەنجومەن كە خۆیان وەكو سەرۆك و نوێنەری نەتەوەكان نیشانداوە، هەموو ئەندامانی نەتەوەكان لە ئەنجومەنی پارێزگا ئاگاداری ئەو رێككەوتنە نین".\nوتیشی "ئەو کەسانە نەکراون بە نوێنەرى ئێمە بۆ دانیشتن تا واژۆی رێككەوتن بكەن، ئێمە دەبێت چاوەڕێی ئەنجامدانى هەڵبژاردنى ئەنجومەنى پارێزگاى کەرکوک بکەین بۆ ئەوەى هەر کەسەو هێز و پێگەى خۆى بزانێت چەندە... ئەو دابەشكارییەی ئێستا شتێكی عەشوائییە، ئەمەی ئێستا خزمەت بە شارەکە ناگەیەنێت".\nئەو کەسانە نەکراون بە نوێنەرى ئێمە بۆ دانیشتن تا واژۆی رێككەوتن بكەن\nهەروەها نەجات حسێن، ئەندامی تورکمانى لە ئەنجومەنى پارێزگاى کەرکوک، بە (كەركوك ناو)ی وت "ئێمە ئاگادارى هیچ رێکكەوتنێک نین، هەریەک لە قاسم حەمزە و تەحسین کەهیە بەناوی نەتەوەی توركمانەوە ئەو رێككەوتنەیان كردووە، هەر رێككەوتنێك بكرێت دەبێت بە تەواوی نەتەوەكان و كوتلەكان بەشداربن".\nوتیشی "ئەوان نوسیویانە كوتلەی توركمانی، بەڵام ئێستا توركمان بووە بە دوو كوتلەی جیاواز، قبوڵناكەین بەناوی هەموو توركمانەوە رێككەوتن بكرێت"\nئازاد جەبارى، ئەندامی یەكێتی لە لیستى برایەتى كەركوك، رەتیكردەوە ئەو ئاگاداری ئەو رێككەوتنە بێت و وتی "ماوەیەك بەر لە ئێستا لیژنەیەکى هاوبەش بۆ پێداچونەوە بە پۆستەکانی كەركوك پێكهێنرا، بەڵام من و ئەحمەد عەسکەرى لە لیستى برایەتى ئەو پێداچونەوەیەمان رەتكردەوە".\nئەوەش لەكاتێكدایە بابەكر سدیق لە هەمان حزب واژۆی لەەسر رێككەوتنەكە كردووە.\nیەكەم/ مانەوەى راکان سەعید پارێزگارى کەرکوک لە پۆستەكەی\nدووەم/ مانەوەى عەلى حەمادى، وەکو یاریدەدەرى پارێزگار بۆ کاروبارى هونەرى لە نەتەوەی عەرەب.\nسێیەم/ مانەوەى راید جەمال نەشئەت وەکو یاریدەدەرى پارێزگار بۆ كاروباری کارگێڕیى (مەسیحى)\nچوارەم/ پۆستى یاریدەدەرى پارێزگارى کەرکوک بۆ کاروبارى خزمەتگوزارى بدرێت بە خەبات ئەسعەد لە نەتەوەى کورد.\nپێنجەم/ پۆستى یاریدەدەرى پارێزگارى کەرکوک بۆ کاروبارى وزە بدرێت بە یاڵچین مەهدى، لە نەتەوەى تورکمان.\nشەشەم/ مانەوەى عیماد خەڵەف، وەکو راوێژکارى یاسایى و كاروباری رێکخراوەیی پارێزگار لە نەتەوەى عەرەب.\nحەوتەم/ مانەوەى سەباح محەمەد وەکو راوێژکارى کارگێڕى پارێزگارى کەرکوک لە نەتەوەى تورکمان.\nهەشتەم/ پۆستى راوێژکارى ئەمن و ئاسایش پارێزگارى کەرکوک بدرێت بە تەها سەڵاحەدین لە نەتەوەى تورکمان .\nنۆیەم/ پۆستى راوێژکاری هونەرى بۆ کاروبارى پەرەپێدان و نۆژەنکردنەوە بدرێت بە محەمەد غەریب لە نەتەوەى کورد.


ڕاپەڕین، لە زیانی خەڵك و قازانجی سیاسیییەكان – تۆڕی میدیایی خەڵک\nئەندامێكی ئەنجومەنی پارێزگای سلێمانی ڕایدەگەیەنێت، بەداخەوە لە كوردستان ململانێی هێزە سیاسییەكان بووە بەهۆی هاووڵاتیان زیانمەند بن و هێزە سیاسییەكانیش سوودمەندبوون.\nكاسترۆ مەعروف ئەندامی ئەنجومەنی پارێزگای سلێمانی بە (خەڵك)ی ڕاگەیاند، ئەوەی جێگای داخە لەكۆی خەڵكی كوردستان بپرسی ناڕازییە، چونكە بەداخەوە خەڵك ڕاپەڕینی كرد چاوەڕێی شتی باشتری كرد و چاوەڕێی یەكڕیزی نیشتمانی دەكرد و بڕوای بەوە بوو كە بزووتنەوەی ڕزگاریخوازی كورد لەچوارچیوەی یەك حكومەتدا خۆی ببینێتەوە، بەڵام بەداخەوە ئەوە نەهاتەدی، ئەوەش بووەهۆی نەوەی نوێ گومانی هەبێت لە هەموو شتێك و بێتاقەت بێت.\nوتیشی”بەداخەوە لە كوردستان ململانێی هێزە سیاسییەكان بووەبەهۆی هاووڵاتیان زیانمەند بن و هێزە سیاسیەكانیش سوودمەندبوون، چونكە هەریەكەیان دەبینی خاوەنی كەناڵن و بەرپرسەكانیان خاوەنی ماڵ و سەیارەی جوانن، بۆیە پێویستە هێزە سیاسییەكان ئەمە ببینین و ناڕەزایەتییەكانی خەڵك لە جێگای خۆیدایە و دەبیـَت كار لەسەر شكاندنی یەكتر نەكەن، چونكە كوردستان لە هەموكات زیاتر پێویستی بە یەكڕیزی نیشتمانی هەیە”.\nڕوونیشیكردەوە، لە یادی ڕاپەرین، ئینتیمانی نیشتمانی و نەتەوەیی ئێمە بووەبەهۆی گەنجێك ڕاپەرین بەهی خۆی نەزانێت، ئەمەش كارێكی باش نییە و پێویستە كۆی هێزە سیاسییەكان ئەوە بەهەند وەربگرن و هاووڵاتیانی خۆمان بە هەلی كار و خزمەتگوزاری دڵخۆش بكەین.\nئەمڕۆ 7-3 30 ساڵ بەسەر ڕاپەڕینی جەماوەری شاری سلێمانی دژی ڕژێمی پێشووی بەعس تێپەڕدەبێت و سەرجەم بنكەو بارەگاكانی ئەو حزبە لە ناوچەكە گیران.\nكۆرۆنا لە سلێمانی زیاد دەكات\nبەشی فریاكەوتن لە نەخۆشخانەی هیوا كرایەوە\nخەڵك- ئەمڕۆ شەممە بەشی فریاكەوتن لەنەخۆشخانەی هیوا كرایەوە. (زیاتر…)\nوەزارەتی ڕۆشنبیری هۆشداری دەداتە میدیا و كەناڵەكانی هەرێم\n06 کانونی یەکەم 2021 11.26 am\nخەڵك- وەزارەتی ڕۆشنبیری ڕایدەگەیەنێت، بڵاوكردنەوەی ئەو وێنە و ڤیدیۆیانەی داعش بەرهەمیان دەهێنێت، قەدەغەیە.\n22 نیسان 2021 1.16 pm\nخەڵك ئەمڕۆ ساڵڕۆژی ڕۆژنامەگەری كوردییە و مامۆستایەكی زانكۆش دەڵێت، میدیای كوردی تا ئێستا نەیتوانیوە بەدرخانییەكان…


هەرێم بڕیاری نوێ دەربارەی گەشتكردن بۆ ئێران دەردەكات - تۆڕی میدیایی خەڵک\nبەڕێوەبەری گشتی پەیوەندییەکانی نێوان ھەرێمی کوردستان و ئێران ڕایدەگەیەنێت، ڕێکارەکانی ھاتووچۆی نێوان ھەرێمی کوردستان و ئێران توند کراون و پێویستە ئەوەی ھاتووچۆی ئێران بکات، کۆمەڵێک ڕێکار بگرێتە بەر.\nعەبدوڵا ئاکرەیی، بەڕێوەبەری گشتی پەیوەندییەکانی نێوان ھەرێمی کوردستان و ئێران بۆ ماڵپەڕی فەرمی پارتی ڕایگەیاندووە، ‘ئەو کەسەی بیەوێت بۆ ھەر مەبەستێک لە ڕێی وشكانییەوە سەردانی وڵاتی ئێران بکات، پێویستە ڤیزەی لێدابێت و ھەردوو ژەمی ڤاکسینیشی لێدابێت و تێستی کۆرۆناشی کردبێت، ئەوکات ڕێگەی پێ دەدرێت سەردانی ئەو وڵاتە بکات، ئەگەرنا ڕێگەی پێ نادرێت.\nوتیشی، “ئەگەر لە ڕێگەی ئاسمانییەوە سەردان بكەن، تەنھا ڤیزەی پێویست نییە، ئەگەرنا پێویستە سەرجەم ڕێکارەکانی دیکە بگرنەبەر و ھەرێمی کوردستان ھەمان ڕێکار دەگرێتە بەر بۆ ھاتنی ھەر کەسێک لە ئێرانەوە”.\nئاماژەی بەوەشكرد، بەڵام بۆ ھەندێک حاڵەت ڕێگەپێدراوە سەردان بکرێت، ئەویش ئەگەر نەخۆشی کوشندە، یاخود درێژخایەنی ھەبێت و نەتوانێت ڤاکسین لێبدات، ئێمە نووسراوی بۆ دەکەین و ڕێگەی پێ دەدرێت سەردانی وڵاتی ئێران بکات.\nپۆلیسی هەولێر؛ ئەو تۆمەتبارەی ڕووبەڕووی هێزەكانی پۆلیس بووەوە دەستگیركرا\nخەڵَك- ڕێكخراوی مافی مرۆڤی هەنگاو ڕایدەگەیەنێت، لاوێكی خەڵكی ئورمیە كە هەفتەی ڕابردوو لەلایەن هێزەكانی ئیدارەی ئیتڵاعاتی ئورمیەوە دەستبەسەر…\nخەڵك- تۆماركردنی ناوی كاندیدەكان بۆ پۆستی سەرۆكایەتی كۆماری ئێران بەردەوامە. (زیاتر…)\nسەبارەت بە كەرتی گەشتیاری و دانانی یاسایەكی تایبەت بەم كەرتە لیژنەی شارەوانی و گەشتوگوزار لە پەڕلەمانی كوردستان و دەستەی گەشتوگوزاری هەرێم…


29 ساڵ بەسەر كیمیابارانكردنی شاری سەردەشت تێدەپەرێت\n29 ساڵ بەسەر كیمیابارانكردنی شاری سەردەشت تێدەپەرێت ئەو شارەی رۆژی 7ی پووشپەری 1366 لەلایەن رژێمی بەعسی لە ناوچووی عراق كیمیابارانكرا و لە ئەنجامدا زەرەر و زیانی گیانی ومالی زۆری لێكەوتەوە بەپێی ئامارەكان بە سەدان كەس شەهیدبوون و هەزارانی دیكە برینداربوون كە تائێستاش بریندارانی ئەو هێرشە چارەسەر نەكراون و بەدەست ئازار و ئێشی برینەكانیانەوە دەنالێنن و دەمرن . ئەم هێرش و كیمیابارانكردنەی شاری سەردەشت لە ئەنجامی شەری نێوان رژێمی بەعسی لە ناوچووی عێراق و رژێمی ئاخوندی ئێران هاتەئاراوە ئەو شەرەی جگە لە ماڵ وێرانی و كوژران و برینداربوونی زیاتر لە یەك ملیۆن كەس لە هەردوولا قازانجێكی دیكەی نەبوو هەرچەند بەكارهێنانی چەكی كیمیاوی بە پێی بریار و رێكەوتنە نێودەوڵەتیەكان قەدەغەكراوبوو بەلام بەداخەوە ولاتانی جیهان لەو كاتەدا لە ئاست ئەو رووداو و تاوانە گەورەیە بێدەنگ بوون و هەڵوستێكی روون و ئاشكرایان نەبوو.\nئەوەی جێگەی سەرنجە دوای تێپەربوونی 29 ساڵ بەسەر ئەو كارەساتە تا ئێستا رژێمی ئاخوندی هەوڵی چارەسەركردن و قەرەبووكردنەوەی قوربانیان و بریندارانی نەداوە وەك چۆن لە سەرجەم بوارەكانی دیكە كەمتەرخەمی زۆریی نواندووە بە هەمان شێوەش لە هەمبەر قەرەبووكردنەوەی زیان لێكەوتوان و بریندارانی ئەو كارەساتە كەمتەرخەمی زۆری نواندووە و تەنها كارێك كە لەو بۆنەیەدا دەیكەن بریتیە لە بەلێنی درۆ و جێبەجێنەكردنی داواكاریەكانی خەلكی ئەگەر چی وەبیرهێنانەوەی ئەم كارەساتە دەبێتە هۆیی نوێبوونەوەی برین و ئازارەكان بەلام لەگەل ئەوەشدا پێویستە ئەم یادكردنەوانە لە بیر و زهنی هەموو تاكێكی كورد بمێنێت و نەوەی داهاتوو بە ئازار و ناخۆشیەكانی رابردووی نەتەوەكەمان ئاشنا بكەین .\nڕێکه‌و 2016-07-01 12:14:10


وەزارەتى ئەوقاف: لە هەرێمی کوردستان بەهۆى کۆرۆناوە ئەنجامدانى گەشتى عومرە 80% کەمی کردووە\nوشكەساڵیی باكووری كوردستان كاریگەریی لەسەر هەموو توركیا دەبێت\nسەرباز قازی 05/05/2021 - 01:34 كوردستان\nگوتەبێژى وەزارەتى ئەوقافى هەرێمی کوردستان رایگەیاند بەهۆى تەشەنەکردنى ڤایرۆسى کۆڕۆناوە گەشتەکانى عومرە زۆر کەمی کردووە، بەجۆرێک بەبەراوردى ساڵانى رابردوو ئەمساڵ 80% ئەنجامدانى گەشتەکە کەمی کردووە.\nنەبەز ئیسماعیل، بە(باسنیوز)ى راگەیاند: "بەهۆى تەشەنەکردنى ڤایرۆسى کۆڕۆنا و گرتنەبەرى رێککارە تەندروستییەکان، ئەنجامدانى گەشتەکانى عومرە بەشێوەیکى زۆر کەمی کردووە،چونکە پێشتر لە ماوەى ساڵێکدا نزیکەى 28 هەزار کەس لە هەرێمى کوردستانەوە بەرەو وڵاتى سعودیە دەچوون بە مەبەستى ئەنجامدانى گەشتى عومرە، بەڵام ئەمساڵ ژمارەى عومرەکاران زۆر کەمى کردووە".\nراشیگەیاند: "ئەمساڵ لەماوەى دوو مانگ و نیودا تەنیا 350 کەس لە هەرێمی کوردستان گەشتى عومرەیان کردووە، ئەمەش دواى وەستانى گەشتەکانى عومرە بۆ ماوەیەک بەهۆى زیادبوونى ژمارەى توشبووانى توندکردنى رێوشوێنەکانى گەشت کردنەوە".\nئاماژەى بە ئەوەش کرد: "بەر لە سەرهەڵدانى کۆڕۆنا، زیاتر لە 100 کۆمپانیاى گەشتیارى، عومرەکارانیان لە کوردستانەوە بەرەو عەرەبستانى سعودییە دەگواستەوە، بەڵام ئێستا بەهۆى کۆڕۆنا و کەمبوونەوەى ژمارەى عومرەکاران، تەنیا 9 کۆمپانیا کار دەکەن".


شەست‌وپێنجەمین ساڵرۆژی دامەزرانی حدک لە وڵاتی فینلاند رێزی لێ گیرا\nناوەندی هەواڵ - فینلاند: بیست و پێنجی گه‌لاویژ شەست و پێنجەمین سالرۆژی دامه‌زرانی حیزبی دیموکراتی کوردستان له شاری تۆرکۆ له وڵاتی فینله‌ند به به‌شداری سه‌دان که‌س له کوردانی دانیشتوی ئه‌و ولاته و لەوانە ئەندامان، لایەنگران و دۆستانی حیزبی دێموکراتی کوردستان و نوێنەرانی حیزبە کوردستانیەکان بەڕێوە چوو.\nرێورەسمەکە ئێوارەی رۆژی شەممە، ٧ی ئووت به‌سرودی نه‌ته‌وایه‌تی ئه‌ی ره‌قیب له لایه‌ن گروپی سرودی یه‌کیه‌تی لاوانی رۆژهه‌لاتی کوردستان بە سەرپەرەستیی هونەرمەندی ناو ریزەکانی حیزب کاک فەرهاد ساڵحی ده‌ستی پێکرد و پاشان ئامادەبوان بۆ رێزگرتن لە یاد و خەباتی شەهیدانی رێگای ئازادیی کوردستان دەقیقەیەک بە بێدەنگی راوەستان. پاشان بەڕێوەبەرانی بەرنامە تۆفیق دادگوش و بەهار شێخی بە خوێندنەوەی چەند کۆپلە شێعری شۆڕشگێڕی پێشوازییان لە شەست و پێنجەمین ساڵرۆزژی دامەزرانی حیزبەکەیان، حیزبی دێموکراتی کوردستان کرد.\nلە سەرەتای رێورەسمی ئەم بۆنە مێژوییەدا، په‌یامی کۆمیته‌ی گشتی حیزبی دیموکراتی کوردستان لە وڵاتی فینالد له لایه‌ن به‌رپرسی کۆمیته‌ی حیزب کاک سه‌ید ئه‌حمه‌د حسه‌ینی خوێندرایەوە. پاشان پەیام و بروسکەی ئەو حیزب و لایەنانەی خوارەوە پێشکەش کران:\nپه‌یامی لیژنه‌ی ناوچه‌ی پارتی دیموکراتی کوردستان له ولاتی فینله‌ند له لایه‌ن کاک دلێر په‌رویز\nپه‌یامی کۆمیته‌ی فینله‌ندی یه‌کیه‌تی نیشتمانی کوردستان له لایه‌ن بەڕێز هیوا وه‌رتێ\nپه‌یامی کۆمه‌له‌ی شۆرشگێڕی زه‌حمه‌تکێشانی کوردستانی ئیران له لایه‌ن کاک جه‌عفه‌ر مسته‌فا سولتانی\nپه‌یامی سازمانی خه‌باتی کوردستانی ئیران له لایه‌ن کاک شوانه سه‌رده‌شتی\nپه‌یامی که‌مپه‌ینی یه‌کبوون له لایه‌ن کاک که‌ریم فه‌رخه‌پوور\nپه‌یامی پارتی ژیانی ئازادی کوردستان /پژاک\nپه‌یامی هاوبه‌شی کۆمیتەکانی فینلاندی یه‌کیه‌تی ژنانی دێموکراتی کوردستان و یه‌کیه‌تی لاوانی دیموکراتی رۆژهه‌لاتی کوردستان له لایه‌ن بەڕێز شه‌هین زاد ئه‌حمه‌د\nبروسکەی پیرۆزبایی بزوتنەوەی دێموکراتیکی یارسان\nلە نێوئاخنی بەرنامەکەدا گروپی هونەریی یەکێتی لاوانی دێموکراتی رۆژهەڵاتی کوردستان چەند سروودی دیکەی شۆرشگێرییان پێشکەش کرد کە لەگەڵ پێشوازیی گەرمی ئامادەبوان بەرەوروو بوو. هەروەها خوێندنەوەی چەند پارچە شێعری شۆرشگێڕی لە نێوبڕی پەیامەکان دا، لە لایەن بەڕێوەبەرانی بەرنامەکەوە، رێورەسمەکەی رازاوەتر کرد.\nبەشی دووهەمی رێورەسمی جێژنی ٢٥ی گەلاوێژ، بە دەنگی خۆش و بە جۆشی هونەرمەند فەرهاد ساڵحی و بە هاوڕێیەتی لاوانی موسیقاژەن ئازاد، پویا و نیما لە گەڵ شایی و هەڵپەڕکێی کوڕان و کچانی دڵ پڕ لە هەست رازایەوە کە تا کاتژمیر 12ی شه‌وی خایاند.\nبۆ دیتنی وێنە هەواڵی ئەم رێورەسمە کلیک لێرە بکە\nبگه‌رێوه|ئەم بابەتە 1522 جار بینراوە| بینێره| چاپ


بنەمای فیکری مانای دین\nئه‌و دینه‌ی كه‌خوای گه‌وره ده‌یه‌وێت و ته‌نها به‌و رازییه و سنوری بۆ دیاری كردووه بریتی نییە له‌هه‌ر جۆرێك له (باوه‌ڕ كردن به‌خوا) به‌ڵكو بریتییە له یه‌ك شێوه له شێوه جۆربه‌جۆره‌كانی باوەڕهێنان به‌خوا.. ئه‌و شێوه‌ش بریتییە له یه‌كخواناسیه‌كی پاك و راست و بنبڕ.. بریتی یه له په‌رستنی خوای گه‌وره‌و به‌س. به‌وه‌ی هه‌موو مرۆڤ ڕووبكه‌نه ئه‌و. وه‌كو هه‌موو مه‌خلوقاتی تر كه ڕوویان له‌وه.. به‌وه‌ی كه دان بنرێت به‌وه‌دا كه ته‌نها خوای گه‌وره دەسەڵاتی به‌سه‌ر مرۆڤایه‌تی و به‌سه‌ر هه‌موو گه‌ردوندا هه‌یه.. به‌وه كه هیچ شتێك بێ خوا نابێت و ناكرێت. هه‌موو دروست كراوان هی خوان و به‌خوان و ده‌بێت ڕووشیان هه‌ر له خوا بێت. ده‌بێت ئه‌و دینه‌ی خواشی پێ ده‌په‌رستن، هه‌ر ئه‌وه بێت كه ئه‌و ده‌یه‌وێت، كه ئیسلامه‌و به‌س وه‌ك خوای گه‌وره ده‌فه‌رموێت: (إِنَّ الدِّينَ عِندَ اللّهِ الإِسْلاَمُ) ال عمران/ ۱۹ واته: ئه‌و دینه‌ی كه‌لای خوا په‌سه‌نده ئیسلامه‌و به‌س.. ئیسلام دینه. ئیسلام بریتییە له خۆ ته‌سلیم كردن به دەسەڵاتی به‌رفراوانی خواو وه‌رگرتنی ته‌علیماتی ئه‌و له هه‌موو كاروبارێكی ژیاندا. هه‌روه‌ها گه‌ڕانه‌وه سه‌ر قورئان له‌هه‌موو داوه‌ریه‌كدا. چونكه قورئان سه‌رچاوه‌ی ته‌علیماتی خوای گه‌وره‌یه. ئیسلامه‌تی لاف و گه‌زاف لێدان نییە، ئاڵاو په‌رچه‌مێكی سه‌وز نییە هه‌ڵكرێت.. قسه‌یه‌كی سه‌رزاره‌كی نییە‌و به‌سه‌ر زماندا بێت و بڕوات. ته‌نانه‌ت ئه‌و بیروهۆشه ناسكه‌ش نییە كه له كونجێكی مات و بێ ده‌نگدا دڵی پێ خۆش ده‌كرێت.\nهه‌روه‌ها به‌و شێوازانه‌ی خواپه‌رستیه‌كه‌ش - به‌ته‌نها - ناوترێت ئیسلام، كه كه‌سێك به ته‌نها جێ به‌جێیان ده‌كات! وه‌ك نوێژ و رۆژو حه‌ج و.. هتد. نا.. ئیسلام زۆر له‌وانه به‌ر فراوانتره. ئه‌مانه به ته‌نها ئه‌و ئیسلامه نین - -ئه‌گه‌ر له‌خه‌ڵكیدا نه‌هاته دی- خوا نه‌یه‌وێت. نه‌خێر. كورت وموخته‌سه‌ر ئیسلام یه‌عنی: خۆ به‌ده‌سته‌وه‌دان خۆ ته‌سلیم كردن.. ئیسلام بریتی یه له: مل كه‌چی و گوێڕایه‌ڵی ئیسلام یه‌عنی: قبوڵ كردنی خوای گه‌وره به حاكم و دادوه‌ر له هه‌موو كاروبارێكی مرۆڤدا. ئایه‌تی: (كَذَلِكَ كِدْنَا لِيُوسُفَ مَا كَانَ لِيَأْخُذَ أَخَاهُ فِي دِينِ الْمَلِكِ)یوسف/۷٦ واته ئا به‌و شێوه‌یه ته‌گبیرمان بۆ یوسف كرد، چونكه به‌پێی ده‌ستوری پاشاكه‌ی میسر نه‌یده‌توانی براكه‌ی بهێنێته لای خۆی. ئه‌م ده‌قه قورئانییە زۆر به ڕوونی مانای ووشه‌ی دین دیاری ده‌كات.. دین له‌م ده‌قه‌دا یه‌عنی سیستمی و ده‌ستورو یاسای حكومه‌تی. چونكه خوای گه‌وره كه باسی سیستمی ژیان و ده‌ستورو یاسا ده‌كات به (دین) باسی ده‌كات.\nئا ئه‌م مانا قورئانییە ڕوون و ئاشكرایه، ئه‌مڕۆ له هه‌موو خه‌ڵكی جاهیلییه‌تی سه‌ده‌ی بیسته‌م شاراوه‌یه، چ ئه‌و خه‌ڵكه‌ی خۆیان به موسوڵمان ده‌زانن چ خه‌ڵكه جاهیلییه‌كه! دین به‌لای ئه‌م خه‌ڵكه‌وه بریتییە له: باوه‌ڕكردن و به‌جێهێنانی دروشمه ئیسلامیه‌كان. وا ده‌زانن هه‌ر كه‌س كه باوه‌ڕی به ته‌نهایی خوای گه‌وره‌و كتێبه ئاسمانییە‌كان و نێرراوانی خواو رۆژی دوایی وخێرو شه‌ڕی قه‌زاو قه‌ده‌ر هێناو نوێژه فه‌رزه‌كانی كرد، ئه‌وه ئیتر موسوڵمانه‌و له‌دینی خوادایه، با مل كه‌چ و گوێڕایه‌ڵی غه‌یری خوای گه‌وره‌ش بێت له حاكمێتی و یاساو رێسا داڕشتنیشدا! \nله كاتێكدا كه ده‌قه‌كه‌ی قورئان به ڕوون و ئاشكرایی (دین الملك) به سیستم و ده‌ستورو یاسای حكومه‌ت ده‌رده‌بڕێت.. ووشه‌ی دین له مێشكی ئه‌م جه‌ماوه‌ره جاهیلییه‌دا وا لاوازو كرمۆڵ بووه كه وا ده‌زانن دین یه‌عنی: باوه‌ڕو به‌جێ هێنانی فه‌رزه‌كانی په‌رستن و به‌س. بەڵام (دین) به درێژایی مێژوو مانای وا لاوازو كرچ و كاڵی نه‌به‌خشیووه.. هه‌ر له زه‌مانی سیدنا ئاده‌مه‌وه تا سیدنا نوح و تا زه‌مانی پێغه‌مبه‌ر ـ سه‌لامی خوا له هه‌موویان بێت ـ به‌ڵكو هه‌میشه مانای (دین) بریتی بووه له ملكه‌چی و گوێڕایه‌ڵی خوای گه‌وره. بریتی بووه له ره‌تكردنه‌وه‌و وه‌رنه‌گرتنی هه‌ر یاساو ده‌ستورێك كه له لایه‌ن غه‌یری خواوه داڕێژرا بێت.\nهه‌روه‌ها بریتی بووه له په‌رستنی خوای گه‌وره له‌سه‌ر زه‌میندا. هه‌روه‌كو كه ته‌نها ئه‌و له ئاسمانه‌كاندا ده‌په‌رسترێت. واته وه‌ك چۆن خوای گه‌وره خوای ئاسمانه‌كانه، ئاواش خوای سه‌ر زه‌مینه و ده‌بێت ته‌نها ته‌علیماتی ئه‌ویش له‌سه‌ر زه‌میندا حوكمڕانی بكات.. دین بریتی بووه له خوایه‌تی خوایی گه‌وره. واته: په‌رستنی. به‌ڕاپه‌راندن و به گه‌ڕخستنی حوكم و شه‌ریعه‌ته‌كه‌ی ئه‌وو داننان به دەسەڵاتداری ئه‌وو به‌س. هه‌میشه دوورێیانی رێگاكان وابووه كێ له (دینی خوا) دایه وكێ له (دینی پاشا) دایه؟ ئه‌وانه‌ی كه له دینی خوادان، ته‌نها به سیستم و به‌رنامه‌و شه‌ریعه‌تی ئه‌و رازین و هه‌ر ئه‌ویش جێ به‌جێ ده‌كه‌ن. ئه‌وانیش كه له (دینی پاشا) دان به سیستم و یاسا و حوكمی ئه‌و رازین و هه‌ر ئه‌ویش جێ به‌جێ ده‌كه‌ن. واته به زاراوه‌ی قورئانی ئه‌مان به شیرك رازین و سیستمی موشریكانیان ده‌وێت به‌وه‌ی كه له‌گه‌ڵ باوه‌ڕ به‌خوا هێنان و ئه‌نجامدانی دروشمه‌كانی په‌رستندا غه‌یری خواش ده‌په‌رستن چونكه به سیستم و شه‌ریعه‌تی غه‌یری خوا رازین و وه‌ری ده‌گرن و رایده‌په‌ڕێنن.. ئه‌مه‌ش خاڵێكی سه‌ره‌كی دینه‌و دوو رێیانی باوەڕ و به‌ڵگه‌نه‌ویستی عه‌قیده‌ی ئیسلامیه..\n ئه‌گه‌ر سه‌ییدی ره‌حمه‌تی بیزانیایه كه له كورده‌واری ئێمه‌دا نوێژو رۆژوو ئیسلامه‌تیشی نییه‌و به‌ڵكو زۆر دژ به ئیسلامیشه كه‌چی له سایه‌ی سه‌ری مه‌لای ناڕه‌سه‌نه‌وه هه‌ر به موسوڵمان حسێبه‌و ته‌نانه‌ت به فه‌قێ و مه‌لاشی ناو ده‌به‌ن. له‌سه‌ر ئیسلامیش حسێبه! چونكه به ده‌ردی مه‌لا دوازده عیلمه‌كانمان ده‌ڵێن: باوكی موسوڵمان بووه!!


داوایەك هەیە لە 60 پەرلەمانتاری عێراقەوە بۆ ئەوەی ئەنجومەنی نوێنەران لەبارەی بەگژاچوونەوەی ئاساییكردنەوەی پەیوەندی لەگەڵ ئیسرائیل دانیشتنێك گرێ بدات و ئەمەش دەبێتە كۆتا دانیشتنی خولی چوارەم كە دەكەوێتە 10 رۆژ بەر لە هەڵبژاردن.\nبەدر زیادی لە هاوپەیمانێتی سائیرون لە لێدوانێكدا كە "ناس كورد" بینیویەتی (30ی ئەیلولی 2021) دەڵێت 60 پەرلەمانتار داوای دانیشتنێكی نائاسایی دەكەن لەبارەی بانگەوازەكان بۆ ئاساییكردنەوەی پەیوەندی لەگەڵ ئیسرائیل، ئەمەش لەپاش كۆنگرەكەی هەولێرەوە لە رۆژی هەینی ڕابردوو.\nئەم پەرلەمانتارە باس لەوە دەكات چەندین یاسا خوێندنەوەی یەكەم و دووەمیان بۆكراوە و هەندێكیشیان لە قۆناغی دەنگدانن بەڵام بەهۆی ئامادەنەبوونی پەرلەمانتارانەوە لە دانیشتنەكان دەكەونە خولی داهاتوو دەرفەتی ئەوە نییە لەم خولە دەنگیان لەسەر بدرێت.\nناوی سەرجەم ئەندامانی پەرلەمانی عێراق بڵاوکرایەوە\n2021.10.12 - 11:34


لە سیستەمی ئەندرۆید 9 هەموو ئەپەکانی تۆمارکردنی پەیوەندییەکان بلۆک دەکرێن – کەی ئای تی ئێن\nئاسایشی ئەلیکترۆنی 16, ئاب 2018\nئەگەرچی وەشانی ئەندرۆید ٩ تایبەتمەندی ناوازە و زیرەکی هەیە بەڵام هەندێکیش لە فەرمانەکانی لابردووە کە چەندین ساڵە لەلایەن بەکارهێنەرانی سیستەمی ئەندرۆیدەوە بەکاردەهێنرێن. یەکێک لەو تایبەتمەندییانەی لە وەشانی ئەندرۆید ٩ نامێنن ئەپەکانی تۆمارکردنی پەیوەندییەکانە.\nتایبەتمەندییەکانی ئەندرۆید ٩ بخوێنەوە\nبە پشتبەستن بە ڕاپۆرت و زانیاری گەشەپێدەرانی ئەپەکانی تۆمارکردنی پەیوەندییەکان، لە کۆتا وەشانی ئەندرۆیددا چیدیکە ئەپەکانیان بەردەست نابن، ئەمەش بەهۆی هەندێک گۆڕانکاری گووگڵ بۆ وەستاندنی ئەپەسێیەمینەکان بۆ تۆمارکردنی پەیوەندییەکان. (واتا ئەو ئەپانەی کە دایان دەگریت)\nلە کاتێکدا بە ئاسانی تایبەتمەندی تۆمارکردنی پەیوەندییەکان لە وەشانی ٥ی ئەندرۆییدا بەکار دەهات، لە وەشانی ٦ و ٧ی سیستەمەکەدا گووگڵ پڕۆگرامکردنی فەرمی بۆ فەرمانی تۆمارکردنی پەیوەندییەکان بۆ ئەپەکانی سیستەمەکەی وەستاند و ئەمەش مانای وا بوو گەشەپێدانی ئەپ بۆ تۆمارکردنی پەیوەندییەکان لەلایەن گەشەپێدەرانەوە قورس بوو. بەڵام ئێستا بە تەواوی گووگڵ هەموو ڕێگاکانی گەشەپێدانی ئەم ئەپانەی بەستووە.\nگووگڵ ئەم جۆرەئەپانەی بە کێشە بۆ بەکارهێنەران دەزانی، دەکرێت خۆی چارەسەرێک بدۆزێتەوە و ئامڕازێکیش بۆ تۆمارکردنی پەیوەندییەکان بۆ بەکارهێنەران بەردەست بکات.\nتاگەکان ئاسایشی ئەلیکترۆنی ئەندرۆید گووگڵ هەواڵ


پەرلەمانتاران: خانەنشینی هەرێم هاوشێوەی بەغدای لێدەكرێت\nپەرلەمانی كوردستان لە چاوەڕوانی حکومەتدایە تاوەکو پڕۆژە یاسای خانەنشینی یەكگرتو ئامادە بکات و رەوانەی پەرلەمانی بکات، بەشێک لە پەرلەمانتارانیش جەختدەکەنەوە لەوەی کە پێویستە یاسای خانەنشینی هاوشێوەی بەغدای لێبكرێت و كەمترین موچە (400) هەزار دیناربێت.\nجەلال محەمەد ئەمین ئەندامی فراکسیۆنی گۆڕان لە پەرلەمانی کوردستان رایگەیاند؛ جێبەجێکردنی یاسای خانەنشینی یەکگرتو بەشێك بوە لە بەرنامەی كاری گۆڕان بە ئامانجی رێكخستنەوەی موچەی سەرجەم فەرمانبەران.\nپاشان جەلال محەمەد ئاماژەی بەوەکرد، لەئێستادا كار بۆ ئەوە دەكرێت كە خانەنشینی لە هەرێم هاوشێوەی بەغدای لێبكرێت، بەڵام تائێستا حكومەت پڕۆژەکەی ئامادە نەکردوە.\nپەرلەمانتارەکەی گۆڕان باسی لەوەشکرد، کە ئامادەكرنی یاسای خانەنشینی یەكگرتو بە چەند قۆناغێكدا تێدەپەڕێت و دواتر دەنێردرێتە پەرلەمان و لەوێش خوێندنەوەی یەكەم و دوەمی بۆ دەكرێت و دەخرێتە دەنگدانەوە و لە ماوەی سێ مانگدا یاساكە جێبەجێ دەكرێت.\nجەلال محەمەد، پشتگیری خۆی بۆ یاسای خانەنشینی یەكگرتو هاوشێوەی بەغدا دەربڕی و وتی:"پێویستە حكومەت كار بۆ جێبەجێکردنی ئەو پرسە بكات، چونكە پەیوەندی بەژیانی هاوڵاتیانی هەرێمەوە هەیە."\nهاوکات زانا مەلا خالید ئەندامی فراکسیۆنی پارتی لە پەرلەمانی کوردستان راگەیاند، یاسای خانەنشینی یەكگرتو دو بابەتی سەرەكی لە خۆدەگرێت، یەكێكییان پەیوەستە بە موچەی خانەنشینی فەرمانبەری شارستانی بۆ بەرزكردنەوەی رێژەكەیان، ئەوی دیکەش هێزەكانی ئاسایش و ناوخۆ، كە موچەكەیان پێویستە بەرزبكرێتەوە.\nرۆژی (4/2/2020) سەرۆكی هەرێمی کوردستان دوای ئیمزاکردنی یاسای چاکسازی رایگەیاند، حكومەتی هەرێم رادەسپێرن تا لە ماوەیەكی گونجاودا پڕۆژە یاسای خانەنشینی یەكگرتو بۆ هەرێمی كوردستان ئامادەبكات.


ڤیدیۆ.. پۆلیسی سلێمانی لەرێی بڵندگۆوە داوا ئاراستەی هاوڵاتیان دەكات كە لەماڵەكانیان بمێننەوە\nپێش 3 هەفتە 49 جار خوێنراوەتەوە\nلە چوارچێوەی هەوڵەكان بۆ رێگری لە بڵاوبوونەوەی ڤایرۆسی كۆرۆناو كۆنترۆڵكردنی، هێزەكانی بەڕێوەبەرایەتی پۆلیسی پارێزگای سلێمانی لە پێناو پاراستنی تەندروستی و سەلامەتی لەرێی بڵندگۆوە، داوایان لە هاوڵاتیان كرد دووكان و بازارەكانیان دابخەن و بگەرێنەوە ناو ماڵەكانیان.\nدوای ئەوەی وەزارەتی ناوخۆی حكومەتی هەرێمی كوردستان بڕیایدا لەكاتژمێر 12ی ئەمشەوەوەو بۆ ماوەی 48 كاتژمێر هاتوچۆ لەناو شاری سلێمانی‌و شاری هەولێر ڕابگیرێت، سەرجەم هێزەكانی پۆلیسی پارێزگای سلێمانی لەسەر فەرمان‌و بەسەرپەرشتی ڕاستەوخۆی بەڕێز عەمیدی مافپەروەر ئاسۆ شێخ تەها بەڕێوەبەری پۆلیسی پارێزگای سلێمانی لەشەقام‌و شوێنە گشتییەكانی شاری سلێمانیدا خرانە حاڵەتی ئامادەباشی زیاترەوە.\nبەڕێوەبەرایەتی پۆلیسی پارێزگای سلێمانی داوا لەدانیشتوانی پارێزگای سلێمانی دەكات كە پابەندی ڕێنماییەكانی وەزارەتی تەندروستی بن‌و لەماڵەكانیاندا بمێننەوەو دور بكەونەوە لەدروستكردنی قەرەباڵغی.\nهاوڵاتیەکی بەتەمەن به‌سه‌ر چیای (کێوەڕەش)ی ڕانیەدا سه‌رده‌كه‌وێت و له نێوه‌ندی كێوه‌كه گیردەخوات\nڤیدیۆ.. شەڕ و ئاڵۆزییه‌كی زۆر لەنێوان خەڵک و پۆلیس له سۆران دروست دەبێ\nشێخ حه‌سه‌نی گڵه‌زه‌رده، خواپه‌رستێكی دنیا نه‌ویست و گه‌ردوونناسێكی به‌توانا\nڤیدیۆ - كردنه‌وه‌ی هه‌ردوو مزگه‌وته‌كانی مه‌ككه و مه‌دینه دوای داخستنی به ماوه‌یه‌كی كاتی\nبه‌به‌ڵگه‌ی زانستی ده‌یسه‌لمێنێت، كۆرۆنا مه‌ترسیدارنییه\nڤیدیۆ.. پۆلیسێك دەیەوێت وێنە بە پەیامنێری پەیام بسڕێتەوه\nڕیپۆتاژێكی تایبه‌ت له‌سه‌ر نه‌خۆشی شێرپه‌نجه


کاتێک ڤایرۆسەکە دیار نامێنێ\n3/15/2020 12:52:33 AM\n19394 جار خوێندراوەتەوە\nئەو کاتەی کە ڤایرۆسەکە دەڕوات لەگەڕەکەکان پێشوازی لە ھەموو میوانەکان دەکەین، سفرەیەک رادەخەین بەدرێژایی گەڕەکەکە یان مێزێکی نان خواردن بێ کورسی دانیشتن ، میوەی جۆراوجۆر و شیرینیش بۆ مناڵان.\nکاتێک ڤایرۆسەکە دیار نامێنێ ئەو کابوسەش دەڕوات کە ماوەیەکە توشی سەرئێشەیەکی کردوین.\nکە ڤایرۆسەکە دەڕوات بەڵێن بدە جارێکی تر زەوی پیس مەکە و رێزی بگرە، شەقامەکان بێ مرۆڤ سامناکە، باخچەکان بێ ژوان رەونەقی نییە، کۆڵانەکان بە یاری مناڵان کۆڵانە.\nکە ڤایروسەکە دەڕوات دەستی یەک دەگرین و لە دەوری ئاگرەکە سەما دەکەین و ھەڵدەپەڕین، پێکەوە گۆرانی دەڵێن، بەڵام بەڵێن بدە جارێکی تر دڵی یەک نەشکێنین .\nماوەیەک دور دەبین لە یەک، بەڵام کاتێک ڤایرۆسەکە ڕاوئەنێین ئیتر لە سەرما ناترسین و بوکەبەفرینەیەک دروست دەکەین، شێوەی مرۆڤێکی ترساو بێت و تا لە بەردەم ھەتاودا بتوێتەوە، بەڵام بەڵێن بدە لقی ئەو دارە مەشکێنە، مەبەستم ئیتر دار مەترسێنە، سەیر بکە ترس چی کرد لێمان.\nکە ڤایرۆسەکە دیار نامێنێ، تۆش ئەو مرۆڤە وون بکە کە بچوکت دەکاتەوە لەبەردەم ستەمکارێکدا، ئەھا سەرکردەکانی دنیا ئەو سەرکردانەی دیموکراتی وەک بنێشت ئەجون لە دەمیاندا و کەچی دڵ رەقانە دەڵێن ئەم ڤایرۆسە دەبێتە لە دەستدانی ئازیزانتان.\nکە زەوی لە ڤایرۆسەکە پاک دەبێتەوە، رەش و سپی و چاو بچوک و چاوشین و قژ رەش و خاوەن پێداویستی تایبەت و ھەژار و دەوڵەمەند جیاوازییەکان تێک بشکێنە، چونکە بیرت نەچێت لە سەردەمی ڤایرۆسەکەدا ھەموومان یەک ترس لە مەرگ و یەک جۆریش لە مردنمان ھەبوو.\nکە ڤایرۆسەکە دەڕوات، ئاوت خۆش بوێت مەمنونی ئاوبە کە یارمەتی داین لە پاکبوونەوەی دەستمان، بەڵێن بدە جارێکی تر بە فیڕۆی نەدەیت.\nکە ڤایرۆسەکە دەڕوات، یەکەم بەیانی بە دەم پیاسەوە بە ھاوڕێکەت بڵێ، زۆرم بیردەکردیت، چیتر لە پشتەوە خیانەتت لێ ناکەم، بە خۆشەویستەکەت بڵێ زۆر دڵم لات بوو چی تر دڵت ناشکێنم، بە دایکت بڵێ ھەموو ئێوارەیەک تا دەستت ماچ نەکەم نان ناخۆم، بە خوشکەکەت بڵێ دڵت چی ئەوێت با من رێنیشاندەرت بم بۆ گەشتن پیی.\nکاتێک کە ڤایرۆسەکە دەڕوات، ئەمەی باسم کرد چەشنی خەیاڵی منە بۆ ژیان بۆ زەوی .


ژمارەی چالاکانی مەدەنیی دەسبەسەرکراو لە سنە گەیشتە چوار کەس\n11:19 - 5 بانەمەڕ 2721\nلە درێژەی دەسبەسەرکردنی چالاکانی مەدەنی لە سنە، ڕۆژی شەممە ٤ی بانەمەڕ، چالاکێکی دیکەی مەدەنی بە ناوی "مەهدی سەیفی"، لەلایەن هێزە ئەمنییەتییەکانەوە دەسبەسەر کرا.\nهێزە ئەمنییەتییەکان هێرشیان کردووەتە سەر ماڵی ئەو چالاکە مەدەنییە و ناوبراویان بەبێ بەڵگەی یاسایی دەسبەسەر کردووە.\nمەهدی سەیفی کە ئەندامی کەمپەینی "ژیانەوەی کوردستانـ"ـە، پاش دەسبەسەرکرانی، بۆ شوێنێکی نادیار ڕاگوێزراوە.\nهەر لەو پەیوەندییەدا، سێ ئەندامی دیکەی کەمپەینی "ژیانەوەی کوردستان" بە ناوەکانی "عەتائوڵڵا ڕەزاڕەبابی"، "مەرزییە غوڵام‌وەیسی" و "سیروان عەبدوڵڵاهی"، لەلایەن هێزە ئەمنییەتییەکانەوە دەسبەسەر کران و بۆ شوێنێکی نادیار ڕاگوێزراون.


Translations < Kurdish (Sorani) < WordPress.com < GlotPress Page 4 – Translate WordPress.com\n9,239 / 43,370 Strings (21 %)\nFilter ↓ • Sort ↓ • All (43,372) • Untranslated (33,936) • Waiting (220) • Fuzzy (73) • Warnings (22)\nCustomization options\t هەڵبژاردنەکانی سازگارییکەر\t Details\n2015-04-28 18:39:33 GMT\nClose modal panel\t پەڕەی ڕەنگاڵە دابخە\t Details\nپەڕەی ڕەنگاڵە دابخە\n2016-12-28 14:23:02 GMT\nThe theme being previewed is fully interactive — navigate to different pages to see how the theme handles posts, archives, and other page templates. The settings may differ depending on what theme features the theme being previewed supports. To accept the new settings and activate the theme all in one step, click the Activate & Publish button above the menu.\t بە کرتەکردن لە پێشبینینی ڕوکار تۆ ڕوکارەکە چالاک ناکەیت بەڵکو تەنها نمونەیەک دەبینیت پێش چالاککردنی ڕوکارەکە کە دەتوانیت سەیری شێوازی دەرکەوتی بابەتەکان، ئەرشیف، و هەر پەڕەیەکی تر بکەیت. و لەم کاتەدا ڕەنگە تەواوی تایبەتمەندی ڕوکارەکە بەردەست نەبێت، بۆئەوەی تەواوی تایبەتمەندیەکان دەست بخەی و بتوانی گۆڕانکاری تێدابکەیت پێویستە ڕوکارەکە چالاک بکەیت.\t Details\nبە کرتەکردن لە پێشبینینی ڕوکار تۆ ڕوکارەکە چالاک ناکەیت بەڵکو تەنها نمونەیەک دەبینیت پێش چالاککردنی ڕوکارەکە کە دەتوانیت سەیری شێوازی دەرکەوتی بابەتەکان، ئەرشیف، و هەر پەڕەیەکی تر بکەیت. و لەم کاتەدا ڕەنگە تەواوی تایبەتمەندی ڕوکارەکە بەردەست نەبێت، بۆئەوەی تەواوی تایبەتمەندیەکان دەست بخەی و بتوانی گۆڕانکاری تێدابکەیت پێویستە ڕوکارەکە چالاک بکەیت.\n2018-11-15 08:54:03 GMT\nShow borders\t سنوور پیشانبدە\t Details\n2014-10-10 20:39:43 GMT\nWhen this setting is in effect, a reminder is shown in the At a Glance box of the Dashboard that says, “Search engines discouraged”, to remind you that you have directed search engines to not crawl your site.\t کاتێک ئەم ڕێکخستە چاڵاکە، بیرخەرەوەیەک پیشان دەدرێت لە "بۆکسی چاوپیاخشان" لە بەڕێوبەرایەتی کە دەڵێت “ڕێگا نەدراوە بە مەکینەکانی گەڕان بۆ دۆزینەوەی ماڵپەڕەکەت” بۆ بە بیر هێنانەوەت کە ماڵپەڕەکەت ناپشکنرێت لە لایەن مەکینەکانی گەڕان. Details\nکاتێک ئەم ڕێکخستە چاڵاکە، بیرخەرەوەیەک پیشان دەدرێت لە "بۆکسی چاوپیاخشان" لە بەڕێوبەرایەتی کە دەڵێت “ڕێگا نەدراوە بە مەکینەکانی گەڕان بۆ دۆزینەوەی ماڵپەڕەکەت” بۆ بە بیر هێنانەوەت کە ماڵپەڕەکەت ناپشکنرێت لە لایەن مەکینەکانی گەڕان.\nInvalid JS\t ناسنامەکە هەڵەیە\t Details\n2014-10-10 20:41:00 GMT\nUploaded by:\t بارکرا لە لایەن\t Details\nبارکرا لە لایەن\nپانی ئاسایی پێکهاتە بۆ بەرگی %s %d پیکسڵە.\n2014-10-10 20:40:20 GMT\nTheme downgrade failed.\t نوێکردنەوەی ڕووکار سەرکەوتوو نەبوو.\t Details\nنوێکردنەوەی ڕووکار سەرکەوتوو نەبوو.\nSorry, you cannot import to this site.\t ببورە ، ناتوانی دەستکاری بابەت بکەیت لەم ماڵپەڕە .\t Details\nببورە ، ناتوانی دەستکاری بابەت بکەیت لەم ماڵپەڕە .\n2010-09-05 22:28:34 GMT\nA search form for your store.\t فۆرمی گەڕان بۆ ماڵپەڕەکەت\t Details\nفۆرمی گەڕان بۆ ماڵپەڕەکەت\n2010-09-05 22:28:44 GMT\nAn error occurred adding you to this site. Go to the homepage.\t هەڵەیەک ڕووی دا لە زیاد کردنی تۆ بۆ ئەم وێبگەیە. تکایە بگەڕێرەوە بۆ ماڵپەڕ.\t Details\nهەڵەیەک ڕووی دا لە زیاد کردنی تۆ بۆ ئەم وێبگەیە. تکایە بگەڕێرەوە بۆ ماڵپەڕ.\nProduct submitted. Preview product\t پەیام نێردرا. پەیام پیشان بدە\t Details\nپەیام نێردرا. پەیام پیشان بدە\n2010-09-05 22:29:04 GMT\nProduct draft updated. Preview product\t بابەتی ڕەشنووس نوێکرایەوە. پێشبینی بابەت\t Details\nبابەتی ڕەشنووس نوێکرایەوە. پێشبینی بابەت


حه‌شدی شه‌عبی به‌ره‌و ڕومادی\nهێزی حه‌شدی شه‌عبی له شه‌ڕه‌کانی پارێزگای سه‌ڵاحه‌دیندا ڕۆڵی هه‌بووه به‌ڵام به‌شی خۆیشی کێشه‌ی هه‌بوو.\nزۆربه‌ی کورد له عێراقدا به گومانه‌وه له‌م هێزه ده‌ڕوانن، ته‌نانه‌ت له‌ناو شیعه‌کانی عێراقیشدا هه‌ندێک لایه‌ن هه‌ن به هه‌نگاوێکی گونجاوی سه‌ره‌ک وه‌زیری عێراقی نازانن بۆ ڕووبه‌ڕووبوونه‌وه‌ی ده‌وڵه‌تی ئیسلامی.\nهه‌ندێکیش له‌و بڕوایه‌دان ئه‌م هێزی حه‌شدی شه‌عبیه هێزێکی هاوشێوه‌ی (به‌سیج) ی ئێرانیه، له ده‌مێکدا هه‌ندێکیش ده‌ڵێن هێزیکه وه‌ک پێداویستیه‌که بۆ ئه‌م قۆناغه‌ی شه‌ڕی دژی تێرۆریستانی ده‌وڵه‌تی ئیسلامی.\nئه‌میره عه‌دای، ئه‌ندامی ئه‌نجومه‌نی پارێزگای ئه‌نبار ده‌ڵێت ئه‌ندامانی ئه‌نجومه‌ن بڕیاری خۆیان داوه تا هێزی حه‌شدی شه‌عبی بێنه ناو پارێزگای ئه‌نباره‌وه و به‌شداری بکات له شه‌ڕی ڕومادیدا و ده‌شڵێت مه‌به‌ست له هاتنه‌که‌شیان بۆ پشتیوان کردنی هێزه سه‌ربازیه‌کان و هێزه‌کانی پۆلیسی پارێزگاکه‌یه.\nخانم عه‌دای باس له‌وه ناکات ئایا شاری ڕومادی به ته‌واوه‌تی که‌وتۆته ژێر ده‌ستی ده‌وڵه‌تی ئیسلامیه‌وه یان نا به‌ڵام ده‌ڵێت کۆبوونه‌وه‌وکه‌ی ئه‌مڕۆی ئه‌ندامانی ئه‌نجومه‌نی پارێزگای ئه‌نبار له ده‌ره‌وه‌ی شاره‌که کراوه.\nئه‌میره عه‌دای ده‌شڵێت ئه‌و ناڕه‌زاییه‌ی پێشتر له‌ناو عه‌شره‌ته‌کانی پارێزگای ئه‌نباردا هه‌بووه ئێستا نه‌ماوه.\nهاوکات عومه‌ر شیحان ئه‌لعه‌لوانی که یه‌کێکه له سه‌رکرده مه‌یدانیه‌کانی عه‌شره‌ته‌کان له ئه‌نبار ده‌ڵێت زیاتر له ساڵێکه له‌گه‌ڵ ئه‌م ده‌وڵه‌ته ئیسلامیه‌دا له‌شه‌ڕدان به‌ڵام که‌س به ده‌نگیانه‌وه نه‌چووه هه‌رچه‌نده داوایه‌کی زۆریشیان کردووه.\nبه‌ڕێز ئه‌لعه‌لوانی ده‌ڵێت "خوێنێکی زۆر له ڕۆڵه‌کانی عه‌شره‌ته‌که‌م ئه‌لبوعه‌لوان ڕژا، ئیدی توانای ئه‌وه‌ش نه‌ماوه بریداریکیش بده‌ین، 3 ڕۆژ له‌مه‌وبه‌ر 250 که‌سمان لێ کوژرائیتر ده‌توانین چی بکه‌ین، به‌ڵێ پێشتر زۆر دژی هاتنی حه‌شدی شه‌عبی بووم\nبه‌ڵام ئێستا چی ده‌که‌یت، ئاله‌م ڕه‌وشه‌دا ده‌بێت هانا ببرێت بۆ حه‌شدی شه‌عبی."\nله‌سه‌ر بنچینه‌ی وتووێژه‌کانی له‌گه‌ڵ ئه‌میره عه‌دای، ئه‌ندامی ئه‌نجومه‌نی پارێزگای ئه‌نبار و هه‌روه‌ها عومه‌ر شیحان ئه‌لعه‌لوانی که یه‌کێکه له سه‌رکرده مه‌یدانیه‌کانی عه‌شره‌ته‌کان له ئه‌نبار، به‌ڵێن ساڵح ڕاپۆرتێکی ئاماده‌کردووه.\nڕاپۆرتی حه‌شدی شه‌عبی به‌ره‌و ڕومادی


پێشمه‌رگه‌ی دێرین و ماندوونه‌ناس کاک کاروانی جیهاز کۆچی یه‌کجاره‌کی و دواماڵئاوایی له هه‌ڤاڵه‌کانی کرد. . . !\nبه‌داخ و په‌ژاره‌یه‌کی زۆر و به دڵێکی پڕ له خه‌مه‌وه، ئه‌م هه‌وڵه جه‌رگبڕه‌تان پێ ڕائه‌گه‌ینین، یه‌کێک له ئه‌ندامه چالاکه‌کانی لیژنه‌ی پێشووی سه‌رپه‌رشتی یانه‌ی کوردی "میدیــــا"ی ئه‌مستردام، هه‌ڤاڵی ئازیز و خۆشه‌ویستمان پێشمه‌رگه‌ی دێرینی ڕۆژه سه‌خته‌کانی خه‌باتی نه‌پساوه‌ی کوردایه‌تی، کاروان عه‌بدو‌ڵڵا تۆفیق ناسراو به (کاروانی جیهاز- کاروان کیمیاوی)، سه‌رباری ئه‌وه‌ی ماوه‌ی 27 ساڵه به‌ده‌ست برینداربوونه‌که‌یه‌وه، به چه‌کی قه‌ده‌غه‌کراوی، کیمیاویی گێنگڵ ئه‌دات.\nبه‌داخه‌وه ڕۆژی 22-11-2015 به سه‌ختی توشی نه‌خۆشی جه‌ڵته‌ی مێشک بوو، ڕۆژی پێنجشه‌ممه‌ی کاتژمێر 12:15 نیوه‌ڕۆ، ڕێکه‌وتی 26-11-2015 له نه‌خۆشخانه‌ی خرۆنیگن دڵه‌گه‌وره‌که‌ی بۆ یه‌کجاری له لێدان که‌وت و ئارامی جه‌سته‌ی جاویدانی له ئامێز گرت و له‌کۆڵ ئازار و مه‌ینه‌تی ده‌ردی سه‌ختی برینداریه‌که‌ی ڕزگاری بوو.\nکاک کاروانی جیهاز له ساڵی 1960 له سلێمانی له‌دایک بووه، سه‌ره‌تای ساڵی 1983 ه‌وه چه‌کی به‌رگری شه‌ره‌فی پێشمه‌رگایه‌تی له شان کردووه و پاش چوارساڵ له خه‌بات، ڕۆژی 21-03-1988 له شاناخسێ به سه‌ختی به چه‌کی کیمیاوی بریندار بووه، له‌و کاته‌وه نازناوی جیهازه‌که‌ی بوو به کاروان کیمیاوی، هه‌ر ئه‌و کاته بۆ چاره‌سه‌ر، گه‌یه‌ندراوه‌ته نه‌خۆشخانه‌کانی تاران له ئێران و له‌وێشه‌وه، ساڵی 1990، وه‌ک په‌ناهه‌نده گه‌یشتۆته هۆڵه‌ندا. کاروانی جیهاز جگه له‌وه‌ی له خانه‌واده‌یه‌کی تێکۆشه‌ر و شۆڕشگێڕی شاری سلێمانین، ته‌مه‌نی چه‌ند ڕۆژێک بووه، که باوکی شه‌هید کراوه و خۆشی هه‌ر له‌سه‌ره‌تای گه‌نجێتیه‌وه تێکه‌ڵاوی خه‌باتی ژێرزه‌مینی و ڕێکخراوه‌یی بووه له‌گه‌ڵ کۆمه‌ڵه‌ی ڕه‌نجده‌رانی کوردستاندا و پاشان بووه به پێشمه‌رگه‌ی یه‌کێتیی نیشتمانیی کوردستان له مه‌ڵبه‌ندی دوو، له‌به‌رئه‌وه‌ی پێشمه‌رگه‌یه‌کی وریا و ژیربووه، له‌سه‌رکردایه‌تی کاری بێسیم و جیهازی پێ سپێردراوه تا ئه‌و ڕۆژه‌ی برینداربووه، کاروان هه‌میشه پێشمه‌رگه‌یه‌کی خۆنه‌ویست و دڵسۆز و له خۆبوردووه بووه، دایکیشی له ڕه‌وه‌که‌ی دوای ڕاپه‌ڕینی ساڵی 1991 شه‌هید بووه. کاروانی جیهاز که هاتۆته هۆڵه‌نده‌ش، ماڵی له شاری ئه‌مستردام بووه، ماڵه‌که وه‌ک کاروانسه‌رای پێشمه‌رگه تازه‌هاتووه‌کان و که‌سوکاره‌کانیانی لێ هاتووه، به گیان و به‌دڵ خزمه‌تی کردوون و به پیریانه‌وه چووه، له پاڵ ئه‌مانه‌شدا ئه‌ندامێکی چالاکی (کۆمیته‌ی ڕێکخستنی به‌نه‌لۆکس) ی (ی. ن. ک) بووه و ماوه‌یه‌ک وه‌ک لێپرسراوی که‌رتی ڕێکخستنی ئه‌مستردام و ئه‌رکی کارگێڕی کۆمیته پێ سپێردراوه، هه‌روه‌ها کاروانی جیهاز ڕۆڵێکی به‌رچاوی هه‌بووه له‌گه‌ڵ ڕێکخراوه کوردیه‌کانی کۆمه‌ڵگه‌ی مه‌ده‌نیی، ماوه‌یه‌ک ئه‌ندامی لیژنه‌ی سه‌رپه‌رشتی مه‌ڵبه‌ندی ڕۆشنبیری کوردی ئه‌مستردام و یانه‌ی کوردی "میدیـــا"ی ئه‌مستردام بووه، تا گه‌ڕانه‌وه‌ی به یه‌کجاره‌کی له 14-03-2005 ه‌وه بۆ کوردستان.\nکاروانی جوانەمەرگ، لە دادگای باڵای تاوانەکانی عێراق، یه‌کێک بوو له شاهیدحاڵه زیندووکانی به‌کارهێنانی چەکی کیمیایی له لایه‌ن ڕژێمی عێراقه‌وه و یەکێ بوو لەو به‌رکه‌وته و شاهیدحاڵانه‌ی کە بۆ روبەروبونەوه‌ی عەلی حەسەن مەجید ناسراو بەعلی کیمیاویی بۆ ئیدانەکردنی ئامادەی دانیشتنی دادگاکەبوو.\n13-03-2005 یادی هه‌ڵه‌بجه له‌به‌رده‌م گۆڕه‌پانی دام له ئه‌مستردام\nهەروەها کاروان یەکی بوو لەو شاهیدحاڵانه‌ی، کە له دادگاییکردنی گەورە بازرگانی هۆڵەندی (فرانس ڤان ئانرات)، کە پێکهاتەی چەکی کیمیاویی بەڕژێمی سەدام حسین فرۆشتبوو، له دادگای نێوده‌وڵه‌تی لاهای، پرۆسه‌ی دادگاییکردنی فرانس ئه‌نرات و حوکمدانی یه‌که‌مجار ڕۆژی 23-12-2005 به 15 ساڵ حوکمدرا.\nپاشان له دادگاییکردنه‌که‌ی دووه‌مجاردا ڕۆژانی 02 و 04 و11 و 16 و 25-04-2007 و 09-05-2007 کاروانی جیهاز ئاماده بوو، کاروان له‌و دادگایکردنه‌دا دژ بە فرانس فان ئه‌نرات شایەتی دا و ئه‌وه بوو سه‌ره‌تا زیندانی 15 ساڵ و پاشان 17 ساڵی بۆ بڕایه‌وه، کاروان وەک هاوڵاتیه‌کی هۆڵه‌ندی به ڕه‌گه‌ز کورد و شەهیدی زیندووی چه‌کی کیمیاوی به دەستی بەعس کاریگەری گەورەی لەسەربڕیاری دادگاکە هەبوو، کەبووە هۆی تاوانبارکردنی فرانس فان ئه‌نرات وه‌ک به‌ڵگه‌ی فرۆشیاری چه‌کی کۆمه‌ڵکوژ.\nبه‌داخه‌وه کاک کاروان سه‌ره‌تای ساڵی 2015 باری ته‌ندروستی ڕۆژبه‌ڕۆژ به‌ره‌و خراپ تر ئه‌چوو، به‌هۆی کاریگه‌ریه‌کانی به‌ر‌که‌وتنی به سه‌ختی به چه‌کی کیمیاوی و بریندرابوونه‌کانی کاتی پێشمه‌رگایه‌تی، بۆیه بۆ چاره‌سه‌ر گه‌ڕایه‌وه هۆڵه‌ندا، له شاری لیواردن نیشته‌جێ بوو، به‌داخه‌وه ڕۆژی 26-11-2015 له نه‌خۆشخانه‌ی شاری خرۆنیگن دواماڵئاوایی لێ کردین. . . دروود بۆ گیانی پاكی کاروان عه‌بدوڵڵا تۆفیق و سه‌رجه‌م شه‌هیدانی کوردستان.\nهه‌ڤاڵان و دۆسته نزیکه‌کانی کاک کاروان له ئه‌مستردام و شاره‌کانی دیکه‌ی هۆڵه‌ندا، به په‌رۆشه‌وه چاوه‌ڕوانی جێبه‌جێکردنی کاری ڕۆتینن (جێبه‌جێ کردنی کاری فه‌رمی نێوان وه‌زاره‌تی ده‌ره‌وه‌ی هۆڵه‌ندا و باڵیۆزخانه‌ی عێراقی)ن، بۆ ئه‌وه‌ی ڕۆژێک دیاری بکه‌ن بۆ ئه‌وه‌ی مه‌راسیمی پرسه‌ی بۆ دابنێن\nپاش ناردنه‌وه‌ی ڕوفاتی پیرۆزی ئه‌م شه‌هیده نه‌مره خێرله‌خۆنه‌دیووه‌ی گه‌له‌که‌مان بۆ کوردستان، ڕۆژی پرسه‌که‌تان پێ ڕائه‌گه‌یه‌نین. . . بۆ سه‌رخۆشی له خانه‌واده و براکانی کاک کاروانی جیهاز ئه‌توانن په‌یوه‌ندی بکه‌ن به ته‌له‌فۆن و ڤایبه‌ری کاک کاوه‌ی برای: +46705820066، کاک له‌تیفی برای: 9647709550490+، کاک شه‌هاب ئه‌حمه‌د (زاوای): 0686086409\nبه‌ناز خان و جگه‌رگۆشه‌کانی ساز و باز: 0681983707


قسەی لەم چەشنە خۆی لە قەرەی کایە بە وشەی 'هیچ' دەدا. لە لایەکەوە 'هیچ' بە مانای ئەوە دێ 'شتێک لە ئارادا نیە' و، بەڵام لە فۆڕمی زمانی دا وەک دیاردەیەک دێتە گوێ کە بوونی هەیە (سوبستانس). دەبێ ئەوە بڵێین شیرکەگۆرد لێرەدا کایە بە وشە دەکا. ئەو، زمان لە رێگای رستەی سادەوە بەکاردەبا بۆ باسکردنی ئەو شتانەی باسکردنیان ئاسان نیە، بەڵام هاوکات لە پەیوەندی لەگەڵ شتی تردا مانادەدەن. هەست لە پێش بیرەوە دێت و، دەرفەتی وێناکردنی ئەو شتەی دەدا هێشتاکە فۆڕمی بیری وەرنەگرتووە. ئەمە رێک ئەو شتەیە دڵەڕاوکێ دەگرێتەوە. جا ئەو شتە چیە 'هیچ' ئاماژەی پێدەکا؟ نووسەر لە کتێبەکەیدا بە شێوازی راستەوخۆ پێناسەیەکی لێ پێشکەش دەکا:\n"دڵەڕاوکێ سەرگێژەی ئازادییە، کاتێک ئازادی لە دەرفەتەکانی خۆی رادەمێنێ."\nدوواتر سەبارەت بە ئادەم کە لە لایەن خوداوە خواردنی میوەی بەهەشتی لێ قەدەغە کراو، دەڵێ:\n"قەدەغە دەبێتە هۆی دڵەڕاوکێ، چونکە قەدەغە دنەدەری بەئاگاهێنانەوەی دەرفەتی ئازادییە. بێگوناهی وەک 'هیچ'ی دڵەڕاوکێ لە ئادەم دا تێدەپەڕێ، بەڵام کە دێتەوە خۆی دیسان دەگاتەوە هیچ،... ئەوەی کە پێی دەگوتری توانین و کەچی لە راستیدا دەرفەتێکە پڕە لە دڵەڕاوکێ."\nلەم بیگوناهییە خۆبەخۆ و سروشتییەدا ئێمە بیر لەوە ناکەینەوە کە دەرفەتی هەڵبژاردنمان هەیە، هەربۆیە خاوەن وشیارییەکی روون سەبارەت بەو دەرفەتانەی بۆمان دەڕەخسێن نین، ئەو دەرفەتانەی وا بنەمای ئازادیین، ئەو ئازادییەی وا بەتووش سەرگێژەوەمان دەکا. دەتوانین بڵێین دڵەڕاوکێ 'هەستی ئازادییە'. لە دڵەڕاوکێ دا وشیاریی سەبارەت بە ئازادی خۆی حەشارداوە کە زیاتر لە هەر بیرێکی تر گرینگە. واتە ئەو تێگەیشتن و زانیارییەی وەک مرۆڤ لەسەر ئازادیی خۆمان هەمانە.\nدڵەڕاوکێ خۆی لە کێشمەکێشی نێوان ئەو ترسناکی و سەرنجڕاکێشییەی لە دەرفەتی ئازادیدا هەیە پیشان دەدا. ئەم خاڵە لە لایەن شیرکەگۆردەوە لە کتێبەکەیدا باس دەکرێ. ئەمە وڵامی ئەو پرسیارەیە لەمەڕ ئەوەی بۆچی هەستی ئازادیی ئەوەندە ئازاراوییە. لە کتێبەکەیدا شیرکەگۆرد دەڵێ کە دڵەڕاوکێ "سیمپاتییەکی تێکەڵ بە نەفرەتە و، نەفرەتێکی تێکەڵ بە سیمپاتی". ئەو دەنووسێ: "دڵەڕاوکێ پەیوەست بوون بەو حاڵەتەیە مرۆڤ لێی دەترسێ، نەفرەتێکی تێکەڵ بە سیمپاتییە. دڵەڕاوکێ هێزێکی بێگانەیە مرۆڤ دەگرێ و ناتوانێ خۆی لێ دەربازبکا. دڵەڕاوکێ ئەو حاڵەتەیە مرۆڤ نایەوێ چونکە لێی دەترسێ، بەڵام هاوکات ئەم ترسە دەبێتە هۆی سەرنجڕاکێش بوونی."\nدڵەڕاوكێ لەم کێشمەکێشەدا خۆی دەنوێنێ. ئەوەی کە گەلێک دەرفەت لەبەردەم مرۆڤدا هەیە ترسناکە، ئەو دەرفەتانەی حەزمان لێیان نیە، ئەو دەرفەتانەی کە سەرنجی ئێمە بەرەو خۆیان رادەکێشن، بەڵام هاوکات جورئەتی هەڵبژاردنیانمان نیە. ئەمە بەو واتایە دێت کە لە دڵەڕاوکێدا شتێکی سەرنجڕاکێش هەیە ئێمە بەرەو خۆی رادەکێشێ. بۆیە هاوکات شیرکەگۆرد قسە لەسەر "دڵەڕاوکێی شیرین" و "بوونەوەرێکی شیرین" دەکا. ئەو دەنووسێ: "کاتێک لە منداڵان دەڕوانین دەبینین لەواندا دڵەڕاوکێیەک هەیە کە بە شوێن حەقایەت و ئەو چیرۆکە سەیروسەمەرانەوەیە پڕن لە سەرسوڕمان و عەجایبات. ئەم دڵەڕاوکێیە ئەوەندە تێکەڵە بە منداڵ کە نایەوێ لە دەستی بدات و ئەو ئازارە دەخاتە قاڵبی ئەو ئاژەڵانەوە خۆشی دەوێن."\nگەورەساڵانیش کە جاروبارە لە منداڵ دەچن، دەیانەوێ ئەزموونی سەرسوڕمانی خۆیان لە فیلمی ترسناک، یاخود لە سەفەرێکی نادیار، یان وەرزشێکی پڕ لەخەتەردا ببیننەوە. بەڵام لە پێش هەر شتێکدا ئێمە ئەم هەیەجانە لە نێوان ترس و حەز لە سێکس دا دەبینیننەوە، کە ئەمە پێوەندیی نێوان دڵەڕاوکێ و سێکس نیشان دەدا کە کتێبەکەی شیرکەگۆرد دەچێتەوە سەری.\nدووا پاژ لەمەڕ دڵەڕاوکێ بریتییە لە "دڵەڕاوکێ وەک رزگاریدەرێک لە بڕوادا"، لێرەدا شیرکەگۆرد لە دڵەراوکێ وەک هێزێکی بنیاتنەر دەڕوانێ. کە مەبەست لە بڕوا، تایبەتمەندییەکە لە رووانین لە ژیاندا کە تێێدا: "زانیارییە دەروونییەکانی ئێمە بەشوێن نەمرییەوەن." خەسڵەتی پۆزەتیڤ و بنیاتنەری دڵەڕاوکێ ئەوەیە کە مرۆڤ لە زیندانی شتە پڕوپووچەکانی ژیان رزگار دەکا. دڵەڕاوکێ "دەچێتە ناو رۆحیەوە و لە شتە بچووک و سنووردارەکان خاوێنی دەکاتەوە." لە رێگای دڵەڕاوکێوە مرۆڤ دەرفەتەکان دەبینێ و دەبێ بە "شاگردی دەرفەتەکان". ئەوجا ئاکام بریتی دەبێ لە دۆخێکی تازە کە مرۆڤ تێیدا لە لایەکەوە زۆر بە ئاسانی دڵەڕاوکێی لە کۆڵ نابێتەوە و لە لایەکی ترەوە دەبێ بە خاوەن ژیانێکی سەرنجڕاکێش، ژیانێک کە تێیدا هەر شتێکی بچووکیش دەبێ بە خاوەن مانا. ئەو دەنووسێ: "دەرفەت بدە بە کەسێک و لە بیابانێک داینێ، واتە شوێنێک هیچ شتێکی تیا روونادات و تەنیا شتێک کە روودەدات فڕینی ئارامی شاخی ئاژەڵێکە. ئەم کەسە هەموو شتێک بە شێوازێکی کامڵتر ئەزموون دەکا، کامڵتر و وردتر لەو کەسانەی لە شانۆیەکدا دانیشتوون و چەپڵە لێدەدەن، بە مەرجێک دەرفەتی تری لەبەردەمدا نەبێ.\nئەمە دەتوانێ ئێمە بیری 'چان' یان 'زێنبودیسم' لە 'ساتوری' دا بخاتەوە کە تێیدا دیاردە رۆژانەییەکان کتوپڕ مانایەکی سەیر وەردەگرن. ئەم ئەزموونە لە شیعرێکی چینی دا بەم شێوەیە وەسف دەکرێ:\n"ئەمە زۆر شتێکی سەیر و سەمەرە نیە\nئاودێنم و دار دێنم."\nلە کۆتاییدا دەبێ بڵێین ئەم پاژە لای شیرکەگۆرد کورتە و سەرنجێکی وەهای نەداوەتێ.


رێباز مام شۆرش: هاوپه‌یمانێتی دوژمن لە پێناو مانەوە. – WTARIKURD\nئەوەی ئێستا لە باشوری کوردستان دەگوزەرێت، بەتایبەت لە زۆنی زەرد دەسیسەی دووژمن و هاوپەیمانیکردن بۆ لە ناو بردنی هێزێک، داوای مافی زمان، کەلتور، خاک و مافی مرۆڤ دەکات، هاوزمان دۆستی دوژمن و دژی هاوزمانە.\nبۆیە بیرمەندان بەو جۆرە دوژمنایەتیە دەڵێن، لایه‌نێك كه چه‌ند دوژمنێكی هه‌یه و، هه‌رچه‌ند له هه‌موویان لاوازتر بێت، ئه‌گه‌ر له‌به‌رده‌م یه‌كه‌م هێرشدا خۆی بگرێت، ده‌شێ شه‌ڕه‌كه بباته‌وه.\nهه‌ر كات (چه‌ند هێزێكی جیاواز) له دژی (یه‌ك هێز) یه‌كبگرن، و هێزه یه‌كگرتووه‌كان پێكه‌وه، به‌هێزتربن له هێزه ته‌نیاكه، هه‌میشه هیوام به سه‌ركه‌وتنی هێزه ته‌نیاكه زیاتره. چونكه جگه له هه‌موو لایه‌نه باشه‌كانی كه هێزه یه‌كگرتووه‌كان ده‌توانن هه‌یانبێت، هێزه ته‌نیاكه ده‌توانێت به پشت به‌ستن به زیره‌كی درز بخاته ناو ریزی هێزه یه‌كگرتووه‌كان و لاوازیان بكات.\nساڵی 1408 (هه‌موو شاره‌كانی ئیتالیا) له دژی (ڤێنیسیا) یه‌كیانگرت. كاتێ كه ڤێنیسیا به ته‌واوی شكستی خوارد و لاوازبوبو، له‌و كاته‌ی هیچ سوپایه‌كی نه‌ما بوو تا بۆ مه‌یدانی جه‌نگی بنێرێت، ڤێنیسییه‌كان به‌رتیلیان دا به حاكمی شاری میلان و توانیان رازی بكه‌ن كه رێككه‌وتنێكی ئاشتیی له‌گه‌ڵ ببه‌ستن. له‌ئه‌نجامی ئه‌و رێككه‌وتنه، نه‌ك ته‌نها هه‌موو خاكی داگیركراوی ڤێنیسیایان وه‌رگرته‌وه كه له‌شه‌ڕا دۆڕاندبویان، به‌ڵكو به‌شێكی ناوچه‌ی (فیرارا)شیان لكاند به قه‌ڵه‌مڕه‌وی خۆیانه‌وه.\nمه‌رج نییه ئه‌وه‌ی به‌شه‌ڕ له‌ده‌ستی ده‌ده‌ین، له ئاشتی دا نه‌یبه‌ینه‌وه. ئێمه له هه‌رێمی كوردستان و عێراق، پێویستمان به جۆرێك له ئاشتییه، كه بردنه‌وه‌مان مسۆگه‌ر بكات. ئەو هاوپەیمانیە لەگەڵ دوژمن بۆ مانەوە و بردنی سەروەت و سامانی سەر زەویی و ژێر زەویە، ئەمەش تاسەر بۆ هیچ لایەنێک ناچێتە سەر، تاک ئێستا وشیارترە، بەس لەسەر کات ماوەتەوە، کۆرانگارییەکان، لە پێناو بەدەستهێنانەوەی کەرامەت و بنبرکردنی چەوسانەوە.\nحسێن جەمیل، یەکێک لە دامەزرێنەرانی پارتی نیشتیمانی دیموکراتی عێراق، لە ساڵی 1946 دەڵێت: حیزبی سیاسی بریتیە لە پێشەنگی ئەو چەوساوانەی، هەوڵی بنبڕکردنی هەموو شێوازەکانی چەوسانەوە خەبات دەکەن.\nبۆیە ئەوەی ئێستا دەگوزەرێت لە هەموو سێکتەرەکانی ژیان، تەنها لە سەر کات وەستاوە.\nماكیاڤیلی. ١٩٧٧. گوتاره‌كان. كتێبی سێهه‌م. لل٣٣٦-٣٥


ئاره‌قه ئاوى سپى چاو ناهێڵێ\nمن طرف ئازاد خوزكه في السبت سبتمبر 10, 2011 10:51 pm\nخواى په‌روه‌ردگار ده‌فه‌رموێت: (اذْهَبُوا بِقَمِيصِي هَـٰذَا فَأَلْقُوهُ عَلَىٰ وَجْهِ أَبِي يَأْتِ بَصِيرً‌ا)یوسف/٩٣ واته: یوسف وتى بڕۆن و ئه‌م کراسه‌م به‌رن و بیده‌ن به‌سه‌ر و ڕووى باوکمدا, بینایى بۆ ده‌گه‌ڕێته‌وه و چاوى چاک ده‌بێته‌وه.\nهه‌روه‌ها ده‌فه‌رموێت: (فَلَمَّا أَن جَاءَ الْبَشِيرُ أَلْقَاهُ عَلَىٰ وَجْهِهِ فَارْ‌تَدَّ بَصِيرً‌ا)یوسف/٩٦ واته: ئینجا که مژده‌هێنه‌ره‌که گه‌یشت و کراسه‌که‌ى دا به‌سه‌ر ده‌موچاویدا, خێرا بینایى بۆ گه‌ڕایه‌وه, چاوه‌کانى گه‌شانه‌وه.\nئه‌م دوو ئایه‌ته ئاماژه به گه‌ڕانه‌وه‌ى بینایى ده‌که‌ن بۆ یه‌عقوب پێغه‌مبه‌ر سه‌لامى خواى لێبێ له‌دواى ئه‌وه‌ى کراسى یوسفى کوڕى به‌سه‌ریدا ده‌درێت.\nئه‌م ڕووداوه مێژووییه هانى هه‌ندێک له زانا میسرییه‌کانى دا له دووى ئه‌و نهێنییه بگه‌ڕێن که بووه هۆى چاره‌سه‌رى نه‌خۆشیه‌که‌ى یه‌عقوب پێغه‌مبه‌ر.... ئه‌وان وتیان هه‌ر ده‌بێت نهێنییه‌که له کراسى یوسفدا بێت.\nکراسه‌که‌ى یوسف جگه له ئاره‌قى جه‌سته‌ى هیچى ترى پێوه نه‌بووه! له‌به‌ر ئه‌وه تاقیکردنه‌وه‌ى زانستى له‌سه‌ر ئاژه‌لآن ده‌ستیپێکرد و پاشانیش له‌سه‌ر مرۆڤ... یه‌کێک له زانا میسرییه‌کان به‌نه‌شته‌رگه‌رى هه‌ستا به ده‌رکردنى هاوێنه‌ى چاو و پاشانیش خستیه نێو ئاره‌قه‌وه, له‌و کاته‌دا شه‌فاف بوونى پله‌به‌ندى ئه‌و هاوێنه لێلآنه‌ى نێو ئاره‌قه‌که‌ى هه‌ستپێکرد. ئه‌وه‌ش هۆکارى شیفایه به‌ڕێژه‌یه‌کى گه‌وره گه‌یشته(90%)ى توشبوان به ئاوى سپى. ئه‌و حاڵه‌تانه‌ى تر که وه‌لآمدانه‌وه‌یان بۆ ئه‌و چاره‌سه‌ره نه‌بوو, تێبینیکرا له‌تۆره‌ى چاویاندا هه‌ندێک نه‌خۆشیان هه‌یه ڕێگر ده‌بێت له گێڕانه‌وه‌ى بینایى بۆ حاڵه‌تى پێشوویان, ڕێگر ده‌بێت له گاریگه‌رى ئاره‌قه‌که له‌سه‌ر ئاوه سپیه‌که.\nئه‌مه‌ش هاوتابوونێکى زانستى پزیشکى نوێیه له‌گه‌ڵ قورئانى پیرۆزدا\nرد: ئاره‌قه ئاوى سپى چاو ناهێڵێ\nمن طرف danyar asuda في الأحد سبتمبر 11, 2011 2:35 am\nده ست خوش برا جوانه كه م هيوادارم هه ميشه به رده وام بيت


ئیدیۆم زاراوە و وشە و دەستەواژەگەلێکی تایبەتین بۆ بەخشینی مانایەکی قووڵ و جاری وا هەیە چەند مانا لە خۆیدا کۆ دەکاتەوە و بریتییە لە کینایە و خوازە.\nلە هۆزان و چیرۆک و رۆمان و سیاسەت و تەنانەت قسەی رۆژانەشدا بەردەوام کەڵک لە ئیدیۆم وەردەگرین. نووسەرەکان و رۆژنامەوانەکان زۆر کەڵکی لێ وەردەگرن لەبەر ئەوی ئیدیۆم کۆکردنەوەی مانایەکی زۆرە لە چەند وشەیەکدا و لە درێژدادڕی دەیانپارێزێت. لە ئیدیۆمدا قسەی حەکیمانە و فەلسەفی و زۆر جاران قسەی خۆش و نەستەقیش کۆ دەبنەوە. لە کوردەوارییەکەی خۆماندا هەر کەس زۆر کەڵک لە ئیدیۆم وەربگرێت لە نێو خەڵکیدا بە کەسێکی قسەزان و زیرەک لە قەڵەم دەدرێت.\nدیارە ئیدیۆمەکان گەنجینەیەکی لە بنەنەهاتووی پێشینیانن و لە باووباپیرانمانەوە بۆمان ماونەتەوە و هیچ ئیدیۆمێک نییە ئەزموونێکی لە پشت نەبێ، هەر وەک چۆن لە پەندی پێشینیانیشدا هەر وایە. بۆیە هێندەی نەخوێندەوارەکانمان لە ئاخافتنی رۆژانەی خۆیانا کەڵًک لە ئیدیۆم وەردەگرن، خوێندەوارەکانمان لەوانەیە ئەوەندەی ئاوڕ لێ نەدەنەوە. ئەگەر پێشتریش باسم کرد کە نووسەرەکان کەڵک لە ئیدیۆم وەردەگرن پێویستە روونتر بیڵێین کە نووسەرەکان تا بەئەزموونتر بن و کوردیزانتر بن زیاتر ئاوڕی لێ دەدەنەوە، ئەگینا بە داخەوە لە زۆربەی هەرە زۆری نووسینەکانی رۆژانەی ئەم کوردستانەدا بە دەگمەن چاوت بە ئیدیۆم دەکەوێت و جار هەیە ئەوەندە بێ جێ و رێ بەکاریان هێناوە سەرت دەسووڕمێ. لێرەدایە دەکرێ بڵێین هەرچی دەستی دایە قەڵەم و وتارێکی نووسی ناکرێ پێی بڵێین نووسەر.\nبە گشتی خەڵکی دەشت و گوندان لە ئیدیۆمدا دەوڵەمەندترن لە خەڵکی شاران. لە لایەکی دیکەوە لە کوردەواریی کۆنی خۆماندا لە دیوەخانان ئەوێکی قسەزان نەبوایە مافی قسە کردنی نەبووە، وەک باسیش کرا ئیدیۆم کۆڵەکەی بەگفت و لفتی بووە.\nکورد لە زۆر بابەت و لایەنەوە بۆ سازکردنی ئیدیۆم کەڵکی وەرگرتووە. وەک هەموو ئەندامەکانی لەشی مرۆڤ و خواردن و خواردنەوە و گژ و گیا و بەرد و سرووشتی کوردستانە رەنگینەکە و ئامرازەکانی جووت و گێرە و شەغرە و زۆر شتی لەو بابەتە.\nنووسەری ئەم دێڕانە قامووسێکی لە دوو بەرگدا بە ناوی فەرهەنگی ئیدیۆم ئامادە کردووە هەر چەندە بەداخەوە هێشتا بۆم نەلواوە چاپی بکەم و پێشموایە هەر دڵسۆزێکی زمان و ئەدەبی کوردی بۆ لەچاپدانی ئەو فەرهەنگە (500) لاپەڕەییە دەستی دانەرەکەی بگرێت، ئەوپەری کوردایەتییە چونکە بە دڵنیاییەوە چاپبوونی ئەو کتێبە دەرگایەکی گەورە دەکاتەوە بەسەر دەوڵەمەنکردنی زمانی کوردیدا.\nئەوی لێرەدا دەیخەمە روو ئیدیۆم لە رووی رێزمانییەوە دەبێتە چەند بەش:\n1ـ ئیدیۆمی یەک وشەیی، ئیدیۆم هەیە لە یەک وشەی سادە پێک ێت و مانا و مەبەستێکی زۆریش دەدات بە دەستەوە وەک: سایە: سێبەر "لە سایەی جەنابتەوەیە ئەو خۆشییە"\nژان: خەم و خەفەتی رۆژگار ..." کە دەیبینم ژان دەمگرێ"\n2ـ ئیدیۆمی دوو وشەیی. زۆر ئیدیۆم هەیە لە وشەی لێکدراو دروست بووە بە هەر دوو وشەکە مانای ئیدیۆمەکە ساغ دەکەنەوە وەک:\nدەستدرێژ: خاوەن توانا، بەدەسەڵات\nزماندرێژ: زۆر وەڕ، زۆربڵێ، بێ حەیا، دەمشڕ\nچاوتێر: دڵاوا، بەخشندە، یارمەتیدەر\n3ـ ئیدیۆم لە رستەدا زۆر رستەهەیە دەبێتە ئیدیۆم\nــ شیری پشت گەندووانە: یارمەتیدەری کاتی نەخۆشی\nــ کەنگرە بێ کەسە نیمە: خاوەن خزم و کەسم\nــ دەزانی کێندەر فیسکان دێنێ: کەسێکی زیرەک کە دەزانێ کامە شوێن بە سوودە، دەزانێ لە کوێ قسە بکات و لە کوێ چی بکات. واتە ئەوەی کاری بێ جێ و قسەی بێ جێ ناکات.\nــ ئیدیۆم لە رستەیەکی دوور و درێژدا وەک" هەر یەک جار گورگ بەسەر سەدەی مەحمودبایزدا دێت: یان هەموو رۆژێ کەڵ نامرێ کفتە بە دینار" واتە هەل یەکجار هەڵ دەکەوێ.\nیان:" ئا کوڕە ئاگادار بە مەحموود خدر زیندوو بۆتەوە". بە تەوسەوە بە کەسێ دەڵێ کە هەڕەشە و گورشە دەکات و هیچیشی پێ ناکرێت.\nـ حەوت دەردی لێ بوو سوورێژەشی لێ هات، گۆتی یاخوا بەخێر بێی سوورەگوڵی باخان:"بۆ کەسێ دەڵێن بەردەوام تووشی نەهامەتی دێت.\n4ـ ئیدیۆم هەیە لە پەرەگرافێکدا: زۆر ئیدیۆم هەیە لە دوو سێ تا چوار رستە پێک هاتووە و یەک مانا و مەبەست دەدەن بە دەستەوە.\nـــ لەو بەهەشتەدا: دەشتی رازاوەی ساینقەڵا لە کەژی بەهارا رازاوەتەوە بە گوڵ و گوڵزار و رەیحانە و وەنەوشە دەستیان لە ملی یەک ئاڵاندووە. هەمووی ئەوە وەسفی جوانیی بەهارە(مەبەست بەهارە).\nـــ خامۆشیی گۆڕ: لەو بەهەشتەدا و لەو دەشتەدا تاقە گۆڕێکی لێیە، وا دیارە دڵی دڵدارانی ئەکولانەوە، بەچی؟ بە خامۆشییەکەی. بە خامۆشی ئەو کەسەی کە لە دوو توێدا سەری ناوەتەوە. بۆ ئەوانەی نازداران و بۆ دەنگ خەرمانان. گۆڕی کوڕێک بەتەنیا لەو دەشتەدا.\n5ـ ئیدیۆم لەسەرەتای بەیت و حەکایەتاندا. سەربەندی بەیت و چیرۆکانی پێ دادەمەزرێنن یان لە کۆتاییەکەیدا حیکایەتخوان چیرۆکەکەی پێ کۆتایی دێنێت و دەڵێت:\nـ ئەمن سەرو دێشێنم، خودا سەرو نەیەشێنێ.\nواتە ئەمن بەیت و حەقایەتتان بۆ دەگێڕمەوە نەوەکوو سەرتانی پێ بێنمە ژان، داوا لە خوایش دەکەم ئەو ژانەسەرتان بۆ نەهێنێ.\nـــ ئۆباڵ بە ملی ئەو مامۆستایەی ئەمن لێی فێر بوومە/ واتە نازانم راست یان نا.\nــ ئەمنیش کاڵەم دڕا و چیم پێ نەبڕا. واتە چیرۆک هاتە کۆتایی...


ئایا پشتگیرى گه‌وراهیزه‌یل له كورد بووده بایس دامه‌زريان ده‌وڵه‌تیگ كوردى؟\nبه‌شبه‌شه‌وكردن هاتگه‌و خاكه‌گه‌ى له‌لایه‌ن داگیركه‌ره‌یله‌وه وه‌بى خواست و ئاره‌زوو خوه‌یان دابه‌ش كریاگه. ئمڕوو له‌دونیا مسته‌ڵه‌حیگ هه‌س وه‌ناو(به‌رژه‌وه‌ندى). وه‌لى له مه‌یدان جى وه‌جیكردن و كرده‌وه هه‌وه‌جه‌ى خواستیگه‌و پابه‌ندى فره‌یگ وه‌پیه‌وه كریه‌یگ . ئه‌گه‌ر به‌رژه‌وه‌ندى نه‌وگ شایه‌ت مه‌سه‌له‌ى ئنسانیه‌تیش جموجویلیگ بى وه‌رانوه‌ر وه‌خوه‌یه‌وه بوینیگ و په‌یوه‌ندى دڵنیایى و بیگه‌ردیگ بكه‌فیگه‌وه له‌ناونى وڵاته‌یل، وه‌لى یه‌یش زه‌حمه‌ته‌و مه‌حاڵه جى وه‌جى بایگه دى، چوینكه گشت وڵاتیگ وه‌گووره‌ى وه‌زع ئابوورى و هیز خوه‌یه‌وه مامڵه ئه‌كاو هویچ ده‌وڵه‌تیگ له‌ى دونیا نه‌بایه‌د به‌رژه‌وه‌ندى خوه‌ى له‌كیس به‌یگ ئه‌را خاتر ئه‌وه‌ك وه‌رانوه‌ر له‌خوه‌ى ڕازى بكا، وه‌تایبه‌ت ده‌وڵه‌ته‌یل گه‌وراهیز ك ركابه‌رى یه‌كترى كه‌ن ئه‌را ده‌سكه‌فت زیاتر و زاڵبوین له‌بان یه‌كترى جویر نموونه‌ى یه‌كێتى سۆڤێت جاران و وڵاته‌یل یه‌كگرتگ ئه‌مریكا.\nوڵاته‌یل گه‌وراهیز گشتیان هه‌ر له‌زویه‌وه كه‌ڵك له خاك كوردستان وه‌رگرتنه‌و له‌وه‌ر خاتر به‌رژه‌وه‌ندى خوه‌یان پشت له ملله‌ت كورد كردنه‌و هه‌ر ئه‌وانیش هووكار له‌ده‌سداین كوردستان و داگیركردنى بوینه‌و به‌شبه‌شیه‌و كردنه له‌بان وڵاته‌یل هاوسا، چوینكه ئه‌گه‌ر ئه‌وان پشتگیرى له‌هیزه‌یل دوشمن نه‌كردان و پڕ چه‌كیان نه‌كردان و هاوكارى خاسیگ وه‌لیانا نه‌یاشتان، ئه‌وه بیگومان كورد وه‌هه‌ر جووریگ بویاتاگ وه‌رگیرى له خاك و نیشتمان خوه‌ى كردیاگ و ڕى وه دوشمن نه‌یا وڵاتى داگیر بكا، وه‌لى خیانه‌ت گه‌وراهیزه‌یل و قه‌وڵه‌یلیان له‌وه‌رانوه‌ر ملله‌ت كورد هه‌میشه ده‌سمیه‌تده‌ر بویه ئه‌را ئه‌و ده‌وڵه‌ته‌یله ك كورد له‌بانیان به‌شه‌به‌شه‌و كریا خاك و نیشتمان كورد زه‌فت بكه‌ن، ئه‌را نموونه: له كوومار كوردستان ئه‌وه بوى ك یه‌كێتى سۆڤێت جاران سه‌ره‌تا له‌دامه‌زرانن ئه‌و كووماره له‌ساڵ 1946 پشتگیرى كرد، وه‌لى وه‌ختى به‌رژه‌وه‌ندى هاته هساو، خوه‌ى له‌پشتگیریكردنى كیشاوه‌و ئه‌وه بوى كه‌متر له‌ساڵیگ كووماره‌گه دریژه داشت و سه‌ركرده‌یلیشى له‌لایه‌ن رژیم ئه‌وساى ئیرانه‌وه دریان له‌سێداره.\nئه‌گه‌ریش بایمنه بان تاریخ پشتگیریكردن ئه‌مریكا له بڕیگ له‌وڵاته‌یل ناوچه‌گه وه‌تایبه‌ت وڵاته‌یل عه‌ره‌بى، ئه‌وه بیگومان ڕویه راسه‌گه‌ى ئه‌ڕامان ئاشكرا بووگ ك ئه‌مریكا مامڵه‌ى پرچ پاكیگ وه‌ل ده‌وڵه‌ته‌یلا نه‌یاشتگه وه ئه‌وه‌ك تاسه‌ر پشتگیر و ده‌سمیه‌تده‌ر وڵاتیگ بووگ، چوینكه هه‌ر ماوه‌یگ بویه‌و له‌وه‌ختیگ به‌رژه‌وه‌ندى خوه‌ى ته‌واو كردگه پشت له‌لیان هه‌ڵكردگه.\nهیز گه‌وراى (بریتانیا)یش هویچ وه‌ختیگ ئاماده نه‌ویه خوه‌ى به‌خت بكا له‌وه‌ر خاتر ملله‌تیگ ك تاریخیگ جه‌نگاوى وه‌لیانا داشتگه. ئیمه فره‌جار ئویشیم سیاسه‌ت هه‌قى له‌هویچ چشتیگ نیه، وه‌لى ئى گوزارشه غه‌ڵه‌ته‌و نه‌بایه‌د پشت وه ئه‌وه بووه‌سیم ك گوزه‌یشته رووژگاریگ تر بویه‌و په‌یوه‌ندى وه ئمڕوه‌وه نه‌یریگ ، راسه دبلۆماسیه‌ت كورد له‌و سه‌رده‌مه‌یل كویه‌نه تواناى خاسیگ وه‌خوه‌یه‌وه نه‌دیه‌و له‌ئاست هویره‌وكردن ئاینده‌ى مسۆگه‌ركریاگیگ نه‌ویه، وه‌لى وه‌ل ئه‌وه‌یشا نیه‌وگ دڵ وه ئه‌وه‌یش خوه‌ش بكه‌یم ك خه‌مخوه‌رمان جددیه له‌هه‌وڵ و ته‌قلاى سه‌روه‌خوه‌ییكردن ملله‌ت كوردمان و چاره‌نویس كورد ره‌سنیگه خه‌وه‌یل راسه‌قینه‌ى.\nكورد له جه‌نگ چاڵدیرانه‌وه تا ڕووژ ئمڕوو ك سه‌رده‌م ئازادى ملله‌ته‌یله هه‌ر زوڵم و سته‌م دیمنه‌سه چه‌و، وه‌و خاتریشه شووڕشه‌یل فره‌یگیش به‌رپا كریاگه‌و هه‌ر له زه‌مانه‌ى پاشایه‌تیه‌وه هاوردیمنه‌ى تا شووڕش ساڵ 58 ك بارزانى نه‌مر هه‌وڵ و ته‌قلاى فره‌یگ دا له‌و ماوه كورد هه‌ق ره‌واى خوه‌ى وه‌ربگریگ ، وه‌لى بى پشت و په‌ناى كورد له‌یوا له‌لیمان كرد وه‌رده‌وام په‌نا بووه‌یمنه وه‌ر شووڕش و شووڕشكارى و دویاخریش كوده‌تاى ساڵ 1963 نائومیدى فره‌یگ له‌لى كه‌فته‌وه‌و به‌عسه‌یه‌یل له‌سه‌ره‌تاى ده‌سڵاتیانه‌وه ئه‌و تواناى چه‌كداریه نه‌یاشاتتن ك بتویه‌نن كورد له‌ناو بووه‌ن، له‌و سه‌رده‌مه ده‌وڵه‌ته‌یل گه‌وراهیز تویه‌نستیان پشتگیرى له‌لیمان بكه‌ن و له خاك خوه‌مان وه‌ئازادى و بى جه‌نگ و گرفت بژیه‌یم، وه‌لى دوباره به‌رژه‌وه‌ندى باڵاى گه‌وراهیزه‌یل له نیمه‌ى ڕى پشت له‌كورد كردن و له‌ناونى ریككه‌فتننامه‌یل(سیڤه‌ر و لوزان) كورد كردنه قوربانى سیاسه‌ته‌یل شاى ئیران و سه‌دام دكتاتۆر، ك ئه‌و بوى پیلان شووم جه‌زایر له‌لى كه‌فته‌وه‌و كوردیش نك ناهمى و هه‌قخوریاگ مه‌نده‌وه‌و له‌ناوڕاس ساڵه‌یل هه‌فتاى سه‌ده‌ى وه‌رین ملله‌ت كورد تویش ئاواره‌یى و ده‌روه‌ده‌رى هات و هویچ ده‌وڵه‌ت و لایه‌نیگ ناتنه جواو، ك ئه‌وه بوى ئاره‌زووه‌یل كورد ئه‌را بنیاتناین ده‌وڵه‌تیگ كوردى له‌ناو چى.\nله‌یرا پرسیاریگ هه‌س، ك ئایا ئه‌ڕاچه‌و له‌ى هه‌مگه ساڵه‌یل ئاواره‌یى و به‌دبه‌ختیه ك هاته تویش ملله‌ت كورده‌وه گه‌وراهیزه‌یل وه‌هویچ شیوه‌یگ ناتنه جواو؟ ماناى ئه‌وه‌سه به‌رژه‌وه‌ندى له‌لایان ها له‌بان ئنسانیه‌ته‌وه، ئنجا ئیمه ئه‌گه‌ر كه‌میگیش هویره‌و بكه‌یم یا وه‌ته‌واوى مه‌سه‌له‌ى ئازادكردن عراق بخه‌یمنه وه‌رچه‌و، بیگومان له‌وه‌رخاتر ئه‌و زوڵم و زووره نه‌ویه ك له‌ملله‌ت كریاس، به‌ڵكوو خود ئه‌مریكا مه‌به‌سیگ سیاسى داشتگه له‌ناوچه‌گه وه‌گشتى، هه‌ر له‌وه‌ر ئه‌وه‌یش یه‌كه‌مجار شوون پاى خوه‌ى له عراق قایم كرد، له‌باوه‌ت دیاریكردن خه‌ت 36 یش له‌ناونى حكوومه‌ت به‌غدا و هه‌رێم كوردستان ته‌نیا ئشاره‌تیگ بوى ئه‌را كپه‌وكردن هه‌ر جموجویلیگ له‌لایه‌ن رژیم سه‌دامه‌وه. وه‌لى فره‌كه‌س وه پشتگیرى زاننه‌ى له‌كورد.\nتویه‌نیم بویشیم بنه‌ڕه‌ت سه‌ركوتكردن بى ڕه‌حمانه‌ى جموجویل كورد له هه‌ر چوار پارچه‌ى كوردستان وه‌تایبه‌ت له باشوور كوردستان به‌رژه‌وه‌ندى هاوبه‌شیگ بویه له‌ناونى ده‌وڵه‌ته‌یل داگیركه‌ر وه پشتگیرى گه‌وراهیزه‌یل جه‌هان له‌وه‌خت گه‌رمبوین شووڕشه‌یل و كه‌ڵك وه‌رگرتن بویه له‌خاك كورد.\nئیمه فره‌جار ئه‌و گوناهه تیه‌ریمنه مل خوه‌مان و ئویشیم ئمڕوو له‌ى سه‌رده‌مه هیز گه‌ورایگ جویر ئه‌مریكا ها له‌پشتمان، وه‌لى ئه‌گه‌ر بایگ و له‌دید ئاقڵانه‌یگه‌وه ته‌ماشاى مه‌سه‌له‌گه بكه‌یم نه‌بایه‌د دڵنیا بویمن له‌وه‌ك ئه‌مریكاو هاوپه‌یمانه‌یلى پشتگیرمانن، ئیمه‌ى كوردیش فره‌جار خوه‌ش باوه‌ڕیم و له‌یوا هویره‌و كه‌یم بویمنه خاوه‌ن ده‌وڵه‌تیگ سه‌روه‌خوه‌یى، ئایا كى خوه‌شى نیایگ ملله‌ته‌گه‌ى سه‌ربه‌رز بووگ و سه‌روه‌خوه‌یى خوه‌ى وه‌ربگریگ ؟ وه‌لى ئایا پشتگیرى ده‌وڵه‌ته‌یل گه‌وراهیز له‌كورد، ده‌وڵه‌تیگ كوردى له‌لى كه‌فیگه‌وه ك سه‌روه‌خوه‌یى یه‌كجاره‌كى باریگه‌ده‌س و جویر پشتگیرى و خودكیشاننه‌وه‌ى ئه‌وسایان نه‌وگ؟ چوینكه زه‌حمه‌ته متمانه‌ى یه‌كجارى وه ده‌وڵه‌تیگ بیاشتویم ك لایه‌ن به‌رژه‌وه‌ندى بخه‌یگه‌ى بان گشت لایه‌نه‌یله‌وه‌و بڕیگ به‌رژه‌وه‌ندى خوه‌ى له‌ناوچه‌گه وه‌گشتى بنه‌یگه خزمه‌ت سه‌روه‌خوه‌یى ده‌وڵه‌تیگ كوردى، ك هه‌رچه‌نى سه‌ركرده‌یل كورد له هه‌وڵ دبلۆماسیه‌ت خوه‌یان بى وچانن وه‌تایبه‌ت هه‌وڵ سه‌رۆك بارزانى و ئه‌قڵ حه‌كیمانه‌ى.\nوه‌ل ئه‌وه‌یشا ئه‌گه‌ر ئیمه مكوڕ بویمن له‌بان دامه‌زرانن ده‌وڵه‌تیگ كوردى بایه‌سه به‌رژه‌وه‌ندى حزبى و ده‌سكه‌فت خود خواستانه بخه‌یمنه كنار و هه‌وڵ و ته‌قلاى ئه‌وه بیه‌یم ئیمه‌یش جویر كۆسۆفۆ و هه‌رێمه‌یل تر گشت به‌رژه‌وه‌ندییگ خودى بكه‌یمنه قوربان سه‌روه‌خوه‌یى و ئازادى ملله‌ته‌گه‌مان و هه‌رچى كیشه‌و گرفت ناوخوه‌یى و مه‌سه‌له‌ى ناكوكیمانه بخه‌یمنه لاى وژدان و خه‌م راسه‌قینه‌ى نیشتمانه‌گه‌مان و ئاینده‌ى ملله‌ته‌گه‌مان بخوه‌یم. چوینكه ئیسه له‌سایه‌ى حكوومه‌ت هه‌رێم كوردستانه‌وه گامه‌یل خاسیگ له‌ڕوى ئاوه‌دانى و خوه‌شگوزرانیه‌وه نریاگه‌و ئاینده‌ى خاسیگیش له‌لى كریه‌یگه دى، ك بایه‌سه مقه‌یه‌تى له‌ى ده‌سكه‌فته‌یل گه‌ورا بكه‌یم و نه‌یلیم ره‌نج چه‌ن ساڵه‌مان وه زاى بچووگ و شوون گشتمان له كوردستان بووگه‌وه‌و تویه‌نیمیش جویر برا بژیه‌یم و دوشمنه‌یلیمانیش نه‌تویه‌نن زه‌فه‌ر له‌لیمان بارن. وه‌لى وه مه‌رجیگ ئى هه‌له له‌ده‌س نه‌یه‌یم و وه‌پى بچیمنه ساى سه‌روه‌خوه‌یى.\nج: عه‌لى میرى


عاشقی ڕاستگۆ , بەشی ٤٦, عارەقی ناوچەوانی مرۆڤە ڕاستگۆکان – fgulen\nعاشقی ڕاستگۆ , بەشی ٤٦, عارەقی ناوچەوانی مرۆڤە ڕاستگۆکان\nلە ڕێکەوتی ٢٣ ی کانونی یەکەمی ١٩٩٧، دوای ئەوەی هەریەک لە ئشیلای سایگین وەزیری کاروباری دەوڵەت و عەلادین کەیای خاوەنی ئیمتیازی ڕۆژنمایە زەمان، چاویان بە جەنەڕاڵ چەڤیک بیری سوپای تورکیا کەوت، مامۆستا م.فەتحوڵڵا گولەن نامەیەکی بۆ ناوبراو نوسی و تێیدا ڕاشکاوانە ئاماژەی بەوە کرد، کە خوێندنگەکانی خزمەت بە پارەی عارەقی ناوچەوانی مرۆڤە ڕاستگۆکانی ناوچەی ئەنەدۆڵو بونیادنراوە. سەرەڕای ئەم نامەیەی مامۆستا، چەڤیک بیر کە لەو کاتەدا جێگری سوپاسالاری تورکیا دەبێت، لە ڕێکەوتی ٢٧ ی ئازاری ١٩٩٨، لە میانەی بەشداری لە مەراسیمی دەرچووانی کۆلیژی ڕۆبێرت لە ئیستەنبول، کە بە جلی مەدەنیەوە تێێدا بەشداری کرد، سەبارەت بە خوێندنگەکانی خزمەت وتی:\n“ئەو پارانەی ئەمانە بۆ بواری پەروەردە تەرخانیان کردووە، زۆر لە سەرو ئەو پارەیەوەیە کەوا وەزارەتی پەروەردەی ئەم وڵاتە لە ١٠ ساڵی داهاتوودا بۆ ئەو بوارە تەرخانی دەکات، ئاوی ئەم ئاشە لە کوێوە دێت؟”\nئەو کەسانەی پرسیاری” ئاوی ئەم ئاشە لە کوێوە دێت؟” دەکرد، گومانی ئەوەیان دەبرد ئەم پارەیە لە لایەن دەوڵەمەندانی وڵاتانی ئیسلامیەوە بێت، کەوا لە بواری نەوتدا پارەیەکی زۆریان پێکەوە ناوە. دوای ٣ مانگ لەم قسانەی جەنەڕال چەڤیک، لە ڕاپۆرتێکی لیژنەی ئاسایشی نەتەوەیی تورکیا، کەوا لە ڕۆژنامەی جمهوریەتدا بڵاو بوویەوە هاتووە” مەلیک فەهدی شای سعودیە، لە مانگی ڕەمەزاندا تەکلیفی ئەوەی کرد کەوا یارمەتی خوێندنگەکانی خزمەت بدات، بەڵام م.فەتحوڵڵا گولەن قبوڵی نەکرد”.\nهەروەها یەکێکی تر لەوانەی پرسیاری ” ئاوی ئەم ئاشەوە لە کوێوە دێت؟” ی ڕووبەڕوو دەکرایەوە، قاسم گولەک بوو کەوا لە نزیکەوە مامۆستا دەناسی. ڕۆژێکیان دیپلۆماتکارێکی بیانی، کاتێک پرسیاری ئەوەی کرد، کە ئایا خەرجی چالاکیەکانی م.فەتحوڵڵا گولەن لە کوێوە دابین دەکرێت، لە وەڵامدا نمونەیەکی بە خانەوادەکەی خۆی هێنایەوە. گولەک ئاماژەی بەوەدا کە هاوسەرەکەی بە ناوی نیلوفەر گولەک، زەویەکی ٧٠ دۆنمی بە خزمەت بەخشیوە، کەوا کۆلیژی فاتیحی لەسەر بونیادنراوە.\nئاوی ئاشی خزمەت لە کوێوە دێت؟\nئاشی خزمەت، لە ڕێگەی فیداکاری مرۆڤە فیداکارەکانی ناوچەی ئەنەدۆڵوی تورکیاوە هەڵدەسوڕا. هیممەت و کۆششی کاسپکار، کرێکار، فەرمانبەر، ژنی ماڵەوە، خوێندکارانی ناوچەی ئەنەدۆڵو کەوا خۆیان بۆ هەڵمەتێکی سەرتاسەری پەروەردەیی لەسەر ئاستی دونیا تەرخان کردبوو، ئاشی خزمەتی هەڵدەسوڕاند. لەم نێوەندەدا هێندەی ئەوەی کەسانی دەوڵەمەند بەشدارییان لەم هیمەت و هەڵمەتانەدا دەکرد، کەسانی سەر بە چینی مامناوەند و تەنانەت هەژارانیش بەشدارییەکی جددیان لەو بابەتەدا هەبوو.\nئەوانەی نازانن هاوەڵان لە سەردەمی ئاسودەیدا چۆنی بە ماڵ و گیانیان فیداکارییان کرد، زۆر بە ناڕەحەت لەو هەوڵ و هیممەتی کەسانی ناو خزمەت تێدەگەشتن. یان ئەوەی وێنای ژیانیان وەها دەکرد کە تەنیا دونیای بەرژەوەندییە، مومکین نەبوو لەوە تێبگەن کەوا ژیان لە پێناو کەسانی تردا واتای چیە. هەربۆیە بەردەوام لە ڕێگەی پرسیارگەلێکی وەک” ئاوی ئەم ئاشە لە کوێوە دێت؟” گومانیان لە هزری خەڵکدا دروست دەکرد. کاتێک ئەمەیان بۆ نەچووە سەر، ئەمجارەیان هەوڵی ئەوەیاندا، هاوسۆزانی خزمەت وەک کەسانێکی تیرۆرست بە دونیا بناسێنن. بەڵام گومان لەوەدا نیە، مرۆڤەکانی دونیا بە گوێرەی باری دەرونی مێگەلی هەنگاویان هەڵنەگرت، چونکە دەزگاکانی هەواڵگری تەواوی دونیا، چەندین ساڵ بوو چاودێری بزاڤی خزمەتیان دەکرد. کاتێک ئەم پیلانەشیان سەری نەگرت، لە ڕێگەی کودەتایەکی دەستکردەوە، هەوڵی جینۆسایدکردنی ئەو کەسانەیان دا کەوا خۆیان بۆ فەراهەمکردنی ئاشتی و ئاسودەیی نێوان مرۆڤەکان تەرخان کردووە، دەستیان کرد بەوەی دەست بەسەر ماڵ، سەروەت و دام و دەزگاکانیاندا بگرن.\nئاوی ئەم ئاشە لە دڵی گەلەوە هەڵدەقوڵێت\nمامۆستا هەمیشە لە بۆنە و وتارە جیاوازەکانیدا، ئاماژەی بەوە داوە کە تەواوی توانا ماددیەکانی خزمەت، لە هیممەت و کۆششی مرۆڤە سەمیمیەکانی ناو خودی خزمەتەوە سەرچاوەی گرتووە و، هەرگیز یارمەتی دەرەکی قبوڵ نەکردووە.\n“کەسانێک هەن تەواوی ئەو فیداکاریانەی هەتا ئێستا ئەنجامدراون نادیدە دەگرن و، پرسیاری ئەوە دەکەن کە ئایا ئاوی ئەم ئاشە لە کوێوە دێت؟ ئەمە لە کاتێکدایە خۆیشیان ئەوە دەزانن، ئاوی ئەم ئاشە، بە پشتیوانی خودا لە دڵی ئەم گەلەوە هەڵدەقوڵێت، کەوا لە نەبوونیدا عیشوەی بوونی پشانداوە. ئێستاش کەسانێک هەن، ئەو غایەی خەیاڵەی کەوا ماوەی ٣ سەدەیە خەوی پێوە دەبینرێت، چەشنی کەسانی پێش خۆیان هەوڵی هێنانەدی دەدەن. ئەو کەسانەشی هەوڵی بەدیهێنانی ئەو خەونە دەدەن، بە ناوی دونیاوە هیچ چاوەڕوانییەکیان نیە. هەروەها نەک ئەوەی چاوەڕوانییەکی دونیاییان نیە، بەڵکو ئامادەن لە پێناو ئەم مەفکورەیەدا، فیداکاری لە داباری ئەو هەستانەشیان بکەن کەوا پەیوەندی بە ئاخیرەتیانەوە هەیە و، چەندین جار گوزارشتیان لەم بابەتەش کردووە. وەک سەید نیگاریش ئاماژەی پێداوە” ئێمە ڕێگەی خۆشەویستیمان گرتووە و سەرشێتین، پێویستمان بە ناموس نیە”، ملی ڕێگەمان گرتووە، تەنانەت لەم کارەیاندا، بابەتێکی وەک بەدەستهێنانی پلەکانی ویلایەت کەوا کەس ناتوانێت پشتگوێی بخات، تامەزرۆییان بەرامبەری پشان نەداوە. بە تێڕوانینەکەی مەولانا، بڕیاری ئەوەیان داوە، عەشق و شەوقیشیان لە ڕێگەی لە ملکردنی کۆت و بەندی محمدیەوە بەدەستبهێنن”.\nدووبارەکردنەوەی پرسیاری ” ئاوی ئەم ئاشە لە کوێوە سەرچاوەی گرتووە؟” بە شێوەیەکی بەردەوام، لە هزری خەڵکدا گومانی دروست کرد. ئەمە لە کاتێکدا بوو هەموو کەس ئەوەی دەزانی، ئەو فیداکاریەی لە کاتی جەنگی سەربەخۆیدا خرایە ڕوو، ئەمڕۆ بە شێوەیەکی جیاواز خراوەتە گەڕ و، خزمەتی خودی گەلەکەی خۆیانە، کەوا سەرچاوەکەشی هەر دڵی خۆیان بوو. تەواوی خێرخوازانی گوند، شارۆچکە و شارۆچکەکانی تورکیا، لە پشتی خوێندنگەکانی خزمەتەوە بوونی هەبوو. عارەقی ناوچەوانی ئەو مامۆستا گەنجانەی تێدا بوو، کەوا لە پێشکەوتووترین زانکۆکانی تورکیا خوێندنیان تەواو کردبوو، بەڵام بە موچەیەکی کەم لەسەر ئاستی ئەو دەرماڵەیەی دەدرێت بە خوێندکاران، وانەیان بە خوێندکارەکانی دەوتەوە.\nلە ڕاستیدا تەواوی ئەو کەسانەی ئەم جۆرە پرسیارانەیان دەکرد، ئەوەیان دەزانی کەوا لە یەکێک لە خوێندنگەکانی خزمەت لە دەرەوەی وڵات، مامۆستاکانی بۆ ماوەی ٦ مانگ ئەو پەتاتانەیان خواردبوو کەوا لە دەوڵەتەوە وەک یارمەتی بە هاوڵاتیەکانی دەدرا. تەنانەت لەوەش دەچێت ئەوەیان زانیبێت، ئەو چێشتلێنەرەی ئەم خواردنەی بۆ مامۆستاکان ئامادە دەکرد، خۆی لەو پەتاتەیەی نەدەخوارد و لە ماڵەکەی خۆیەوە خواردنی دەهێنا! زۆرجار ٣ خانەوادەی مامۆستاکان، لەبەر بێ پارەیی لە یەک ماڵدا دەژیان و، زۆرێک لە گەنجەکان هەر هێندەی ئاهەنگی هاوسەرگیرییان ئەنجام دەدا، بێ ئەوەی مانگی هەنگوینی ببینن، یەکسەر بەرەو خوێندنگەکانیان ڕایاندەکردەوە و، گەنجە ئەسمەرەکانی ناوچەی ئەنەدۆڵو ئاگاداری ئەم ڕووداوانە بوون، کە هەریەکێکیان بۆ خۆی داستانێکی لێ دروست دەبێت.\nجگە لەمانە، دەزگاکانی هەواڵگری وڵات، لە بەرامبەر سەدان خوێندنگەی خزمەت کەوا بە شێوەیەکی ئاشکرا کار و چالاکیەکانیان ئەنجام دەدەن، هەتا ئێستا یەک بەڵگەیان نەخستۆتە ڕوو کەوا لە دەرەوەی وڵات یارمەتی ماددییان بۆ هاتبێت. چونکە جگە لەو یارمەتە ماددیەی لە عارەقی ناوچەوانی هاوڵاتیانەوە سەرچاوەی گرتبوو، هیچ کانگایەکی تری نەبوو. هەربۆیە ئاوی ئەو ئاشە بە فیداکاری، عارەق ناوچەوان، فرمێسک و فیداکاری کاسپکارانی ناوچەی ئەنەدۆڵو هەڵدەسوڕا.\nگەر سەیرێکی ئەو توێژینەوە زانستیانە بکەین کەوا لە دەرەوەی وڵات ئەنجامدراوە، دەبینین چاودێرانی سیاسی و کۆمەڵایەتی لە یەک خاڵدا یەکدەگرنەوە،: ئەم بزاڤی دڵانە کەوا لە سەرتاسەری دونیا بوونیان هەیە، ڕێکخراوێکی مەدەنین کەوا پەیوەندییان بە هیچ لایەن و هێزێکی دەرەکیەوە نیە.\nبەڵێ، کەسانێک کەوا هەتا ئەو کاتەی چەند دامودەزگایەکی لۆکاڵی لەگەڵ چەند دەوڵەتێکی دەرەکییان لە پشت نەبێت، هیچ کارێکیان بۆ ئەنجام نادرێت، تێگەشتنیان لەم بزاڤی دڵانە کەوا جگە ڕووتێکردنی خەڵک و چاودێری الله پشتیان بە هیچ هێزێک نەبەستووە، کارێکی زۆر سەختە. ئەو کەسانەی کە هەتا شتێک وەرنەگرن نازانن ببەخشن، دەشێت ئیدراکیان لەو ئاستەدا نەبێت کەوا کەسانێک بە هەستی فیداکاریەوە کار بۆ گەلی خۆیان و هەموو مرۆڤایەتی ئەنجام بدەن. بەڵام ئەوەی دیارە ئەوەیە، هەموو کەس زۆر باش ئەوە دەزانێت، ئەم بزاڤە کەوا من یەکێک بووم لە هاندەرەکانی، دەستپێشخەریەکی خودی ئەم خەڵکەیە و ئاوی ئاشەکەشی لە هەناوی بێگەردی خەڵکی ناوچەی ئەنەدۆڵوەوە سەرچاوەی گرتووە. بەڵام کەسانێک کەوا نەیانتوانیوە ئەم کانیاوە ئاڕاستەی ئەو شوێنە بکەن کە خۆیان دەیانەوێت، بە هۆی حەسودی، نەفرەت و کینەی ناو دڵیانەوە، دەیانەوێت وشکی بکەن”. (گۆزەی شکاو)\nئەو دینامیکەی لە پشتی خزمەتەوەیە\nبابەتی ئەوەی هیچ چاوەڕوانیەک لە پشتی تێڕوانینی فیداکاریانەوە بوونی نەبێت، بە ناوی ئەوەی هەتا دوا هەناسە کارەکان بە ئیخلاس و سەمیمیەتەوە ڕابپەڕێندرێن، دینامیکێکی زۆر گرنگە. ئەهلی دونیا( ئەوانەی لەمڕۆدا وەک شەیتانی لاڵ خۆیان دەردەخەن بەرامبەر زاڵمان، حەسودان، مونافیقان) لەبەر ئەوەیە ئەم دینامیکانە نازانن، بابەتەکە تەنیا بە پارە و لایەنی ماددیەوە دەبەستنەوە و، هەوڵ دەدەن لەم ڕوانگەیەی لێی تێبگەن. ئەمە لە کاتێکدایە فیداکاری و بێچاوەڕوانی بوون بەهایەکی وەها گەورەیە، مومکین نیە لە نێو بەها ماددیەکاندا بەرامبەرەکەی بدۆزیتەوە. بەڵێ هەندێک کەس لە ئەهلی دونیا کەوا چاوی بەم بزاڤی دڵانە هەڵنایەت و پێیان هەزم ناکرێت، لەبەر ئەوەی بە تێڕوانینێکی وەک ئەوەی دەڵێن” دەبێت لە پشتی ئەم کارانەوە سەرمایەیەکی لەو شێوەیە و لەم شێوەیە هەبێت، ئەگینا هەڵسوڕانی ئەم کارانە مومکین نیە!” لە بابەتەکە نزیک دەبنەوە. چونکە ئەوان نازانن خۆبەخشی و فیداکاری بەرامبەرەکەی چیە. بێ ئاگان لەوەی بابەتێک هەیە بە ناوی بەخشین بە بێ وەرگرتن! یان ئەوەی هەموو شتێک بە ئاڕاستەی رەزامەندی ئەو(الله) وەک خستنەگەڕی سەرمایە هێنراوەتە ئاراوە و، بێ ئاگان لەوەی جەنابی حەق شتانێکی کەمی زۆر کردووە و، یەکی بۆ کردوون بە هەزار. بەڵێ، ئەم دینامیکانە هێندەی بەهەشتگەلێک بەهایان هەیە، زاتی ئەویش کەوا خاوەنی دەسەڵات و ڕەحمەتی بێ کۆتایە، بە گوێرەی ئەمە پاداشت و بەرهەمی بە نسیب دەکات”.\nخزمەت بە فیداکاری هاوڵاتیانی بەردەوامی بە خۆی دەدات\nوەک وەڵامی ئەو پرسیارەی دەڵێت” ئاوی ئەم ئاشە لە کوێوە سەرچاوەی گرتووە؟”، ئەم چالاکیە پەروەردەییانە، بە شێوەیەکی پچڕ پچڕ، دوان لێرە و سیان لەوێ، لە تورکیا و دەرەوەی تورکیا دەستی پێکردووە. پاشان بە تەواوی وڵاتانی دونیادا بڵاو بووەتەوە. ئەو مامۆستا فیداکارانەی لەو خوێندنگانە کار دەکەن، سەرەتا لە ڕێگەی یارمەتی دەوڵەمەندە خێرخوازەکانی تورکیا و ڕێکخراوە خێرخوازیەکانەوە ڕوویان لەو وڵاتانە کردووە. ڕوویان لەو وڵاتانە کردووە، بەڵام توشی مەغدوریەت و بێ بەشی زۆر جددیش بوون. هەروەک زۆر جار ئایدن بۆلاک بە چاوی پڕ فرمێسکەوە ئەم نمونەیەی دەهێنایەوە و دەیوت” زۆرێک لەم هاوڕێیانە، لە وڵاتانێک کار دەکەن کەوا پلەی گەرما ٦٠ پلە لە ژێر سفرەوەیە، بێ ئەوەی موچە وەربگرن، بەردەوامی بە کارەکانیان دەدەن. ئەو مرۆڤانەی کەوا سەریان لێشێوێندراوە، لە شوێنی خۆیانەوە دانیشتوون و حوکم دەدەن. تەنانەت جارێکیان یەکێک لە منیشی پرسی ” ئاوی ئەم ئاشە لە کوێوە سەرچاوەی گرتووە؟”. لەم سەردەمەدا کەسانی مەدەنی تەنیا لەڕێگەی قەناعەت پێکردنەوە دێنە ژێر باری ئەنجامدانی کارێکەوە. ئەم مرۆڤانە هەمیشە دەڵێن : ئێمە تەنیا لە ڕێگەی پەروەردەوە دەتوانین ئاستی مرۆڤەکان بەرز بکەینەوە. هەروەها تەنیا لە ڕیگەی پەروەردەشەوە دەتوانین ڕێگە لە شەڕ و ئاژاوە بگرین. هەربۆیە کەسانێک بەم کارە هەستاون و لە هەر چواردەوری دونیا خوێندنگەیان کردۆتەوە. ئاوی ئەم ئاشەی ئەوانیش لەم فکرەوە سەرچاوەی گرتووە. زۆر جار من لە دەمی خۆیشیانەوە گوێم لەم شتانە بووە و هەموو جارێک چاوەکانم پڕ لە فرمێسک بووە. ئەم هاوڕێیانە ڕوویان لە وڵاتانی چواردەوری دونیا کردووە، زۆر جار ٣-٤ مانگ هیچ موچەیەکیان وەرنەگرتووە. کەسانێکیش بە هەستی ڕکابەریەوە، بە شێوەیەکی فەرمی و نافەرمی هەوڵی ئەوەیاندا ئەم کارانەی ئەوان ئەنجام بدەنەوە. وتیان” ئێمەش دەتوانین هەمان کاری ئەوان بکەینەوە و با ئێمەش بیکەین”. ئەمە لە کاتێدا بوو ئەم هاوڕێیانە تەنیا بە پارەی دەرماڵە ڕوویان لەو شوێنانە دەکرد. زۆرێک لەوان لەو وڵاتانە کاری دووهەمیشیان ئەنجام دەدا. کاری دەستگێڕییان دەکرد. با ئەو کەسانەی ئەم پرسیارانە دەکەن، خۆیان بڕۆن و بپرسن و بۆیان دەربکەوێت! ببینن کەوا مامۆستاکان لە کاتی دروستکردنی بینای خوێندنگەکانیاندا وەک کرێکار کاریان کرد، تەنانەت نوێنەری ئەو وەقف و ڕێکخراوە خێرخوازیانەی ڕوویان لەو شوێنانە دەکرد، لە دروستکردنی بیناکان و نۆژەنکردنەوەیاندا وەک کرێکار و سەپان کاریان کرد. گەر بزاڤێک بەم شێوەیە بوو، ئەوا دەتوانین بڵێین بزاڤێکی سەربەخۆیە. مەگەرنا بە درێژایی تەمەنت دەبێت فیدیەی ئەو منەتانە بدەیتەوە کەوا بەسەرتەوەیە.\nگەر هەموو ڕۆژێک پەیوەندی خەڵک بەم بابەتەوە ڕوو لە زیاد بوون بکات، هەروەها بزاڤێکی سەربەخۆ بێت، ئیدی کەسانێک ئەمە وەک مەترسی دەبینن. هەروەها گەر خەڵک لە ڕووی ماددیشەوە پشتگیری لێبکەن، ئیدی بە تەواوی بە مەترسی دەبینرێت. کاتێک بزاڤێکی لەم شێوەیە بە مەترسی دەبینیت، ئەوا بە واتای ئەوە دێت حوکمەکان لەسەر بنەمای ئەگەرەکان بونیادنراوە. ئەگەر مەترسیەکان لەسەر بنەمای ئەگەرەکان بونیاد بنرێن، ئەوا هیچ کەسێک نیە لە تورکیادا جێگەی مەترسی نەبێت. ئەو کاتە هەموو کەسێک بۆ خۆی مەترسیەکە. سەربەخۆ بوون بابەتێکە ئەوان دەخاتە ناو گومانەوە. چونکە دەڵێن ئەو کاتەی ئەمانە سەربەخۆن، ئیدی نازانین چۆنی هەنگاو هەڵدەگرن. بەڵام هەرکەسێک کەوا گەل و وڵاتی خۆی خۆش دەوێت چۆنی هەنگاو هەڵدەگرێت، ئەوانیش بەو شیوەیە هەنگاو هەڵدەگرن. بەڵام گەر لەسەر بنەمای ئەگەرەکان شتێک بڵێن، ئەوا بابەتێکە کەوا من ناتوانم لەبابەتی قەناعەت پێکردنی ئێوەدا ئارگومێنتێک پێشکەش بکەم.\nئەمە لە کاتێکدایە لەلایەن چاودێرانی دەوڵەتەوە بە شێوەیەکی بەردەوام پشکنینیان لەگەڵدا ئەنجام دەدرێت. سەیری دەفتەری حساباتیان دەکەن و، دەزانن داهات و خەرجیان چەندەیە. گەر لەم بابەتەدا نەک ئاوی ئاشەکە، بەڵکو گەر چەند دڵۆپەیەک ئاو لە شوێنێکی جیاوازەوە دزە بکات، ئەوا بە زمانی مێدیاکانیان بە دەنگێکی زوڵاڵ هاواری دەکەن. چونکە ئەم مرۆڤانە ڕاهاتون لەسەر ئەوەی یاری بە کەرامەتی مرۆڤەکان بکەن و لە بابەتێکی لەم شێوەیەشدا خۆیان پێناگیرێت. تەنانەت زۆر جار ئەوەم بیستووە وتوویانە” گەر لە فڵان و فیساری ئەم بزاڤەدا شتێک نیە، کە لەبەرچاوی خەڵکیان بخەین، ئەوا لە کەسە نزیکەکانیاندا شتێک بدۆزنەوە هەتا لە ڕێگەی ئەوانەوە لێیان بدەین و بە قوڕیاندا ببەین. ئەو مرۆڤانەی هێندە بە ڕقەوە شاڵاو دەهێننە سەر بزاڤی خزمەت، گەر شتێکیان لە سپیکردنەوەی پارەی ڕەش بەرچاو بکەوتایە، گەر شتێکیان بە ناوی سەرچاوەی ئاوی ئاشەکە دەست بکەوتایە، ئەوا دەمێک بوو دەیاندۆزیەوە و ئاشکرایان دەکرد”.\nئەم بزاڤە بریتیە لە کۆبوونەوەی کۆمەڵە مرۆڤێک کەوا لە زۆر خاڵدا بیروباوەڕی هاوبەشیان هەیە. واتە کەسانێکن هەمان هەست و هەمان بیرکردنەوە، هەمان تەقدیریان بۆ شتەکان هەیە و لە شوێنێکدا کۆبونەتەوە، یەکێکیان ئەوی تری بە نمونە وەرگرتووە، ئەوەی تریشیان ئەمەی بە نمونە وەرگرتووە، ئیدی وەک ماڵی میلەتی لێهاتووە. بابەتێکە لە بلیمەتی خەڵکی ناوچەی ئەنەدۆڵو هاتۆتە دونیاوە. گەلێک بە کۆمەڵێک فیداکاری هەڵدەستن، ئەو فیداکاریانەش بە پشتیوانی و مۆڵەتی الله بەردەوامییان دەبێت”. (بامتێلی، ٥ ی ئەیلولی ٢٠٠٤)\n” کەسانێک کەوا هەتا ئەمڕۆ شتێکیان بە ناوی گەلەکەیانەوە ئەنجام نەداوە، هەروەها وەهاش دیار نیە کەوا لە سبەینێدا شتێک بە ناوی گەلەکەیانەوە ئەنجام بدەن، تەنیا بە خولیای ئەوەی ” لە کوێدا ڤیلایەک بۆ خۆم دەستبخەم” خەریکی هەستان و دانیشتنن، بە هۆی حەسودی خۆیانەوە بوختان هەڵدەبەستن. لەمەش زیاتر، لەبەر ئەوەی شتێک بە ناوی فیداکاری لە پێناو گەل و نیشتیمان نازانن، تێناگەن لەوەی مرۆڤەکانی ناوچەی ئەنەدۆڵو بە هۆی فیداکاری خۆیانەوە بەردەوامی بەم خوێندنگانە دەدەن”\nلەوە دەچێت سەد جار باسی ئەوەمان کردبێت، کە ئەم دامودەزگایانە تایبەت بە شەخسێک نیە و، سەرچاوەی ئاوی ئاشەکەشی لە هەناوی بێگەردی خەڵکی ناوچەی ئەنەدۆڵوەوە سەرچاوەی گرتووە، بەڵام لەوە تێگەشتین گەر سەد جاری تریش ئەمە بڵێینەوە، ئەوانەی لە واتای فیداکاری تێناگەن و شتێک بە ناوی بەخشین بێ وەرگرتن نازانن، دیسان ناتوانن لەم بابەتە تێبگەن، دیسان بە هۆی حەسودیەکی بێ واتاوە، بە نەفرەت و کینەوە هەوڵی وشک کردنی دەدەن”.\n“ئەمە لە کاتێکدایە گەر بە شێوەیەکی سەمیمی بیانەویت ئەوە بزانن کە ئاوی ئەم ئاشە لە کوێوە سەرچاوەی گرتووە، گەر لەو شوێنەی ئاوەکە هاتۆتە دەرەوە، شوێنی ڕێچکەکەی بکەوتنایە، گەر لەو شوێنەی چەرخی ئەم بابەتە هەڵدەسوڕێت هەنگاو بە هەنگاو شوێنی بکەوتنایە، بۆیان دەردەکەوت کەوا لە کوێوە سەرچاوەی گرتووە. گەر خاوەنی بڕیاری پێش دادوەری نەبوونایە، ئەوانیش ئەوەیان دەبینی کە ئەمە بەرهەمی دڵی گەلەکەمانە و، سەرچاوەکەشی هەر هەناوی ئەوانە”. ( گۆزەی شکاو، ٩ ی نیسانی ٢٠٠٧)\nئەو دڵخوازانەی خزمەت کە سەرەڕای نەبوونی خۆیان بە کاری بەخشین هەڵدەستان\nبابەتی بەخشین. بریتیە لەوەی لەو شتانە ببەخشیت کەوا الله پێی بەخشیویت. سوپاس بۆ خودا، لەمڕۆشدا هەمان بابەت بوونی هەیە. لەم ڕێگەیە پێوداویستی هەزاران کەس دابین دەکرێت. ئەم کارەشیان تەنیا لە پێناو ڕەزامەندی الله دەکەن. تەنیا لەبەر الله دەبەخشن و لە بەرامبەریدا تەنیا ڕەزامەندی و خۆشنودی ئەویان دەوێت. ئەمەش بریتیە لەوەی لە کاتی تەنگانەدا ببەخشیت. ببەخشیت لە کاتێکدا کەوا کاتی خۆی نەبێت. دەتوانن ئەم بابەتە لە چوارچێوەی بابەتی ڕۆحی ئیسار هەڵبسەنگێنن. کەسێک هەبوو گەر بە کاری بەخشین هەستێت، لەوە دەچێت ئەمە کارێکی گران بێت، بەڵام کەسێکی نەبوو گەر بە کاری بەخشین هەستا، ئەوا هەتا بڵێی کارێکی سەخت و گرانی ئەنجامداوە.\n” بۆ نمونە کەسێک هەیە کەوا عەرەبانەیەکی پێیە و کولێرە بە قیمە دەفرۆشێت. ئەمە یەکێکە لەوانەی هەرگیز لەبیری ناکەم و لە هەموو شوێنێک دەیگێرمەوە. پێش دوو ساڵ دێتە لای من و دەڵێت” مامۆستا تۆ بە دوای شوێنێکدا دەگەڕێیت هەتا خوێندکارەکانتی تێبکەیت. بۆ ئەم بابەتەش خۆتان زۆر سەغڵەت کردووە. من لە ڕێگەی عەرەبانەکەمەوە کە کولێرە بە قیمەی لەسەر دەفرۆشم دوو خانووی بچکۆلەم بۆ خۆم دروست کردووە، دەمەوێت یەکێک لەو خانووە بچوکانە بە خوێندکارەکانی ئێوە بدەم. یەک دانەیان بۆ خۆم بەسە”.\nمنیش لە بەرامبەر ئەم تەکلیفەدا کەوا بە شێوەیەکی سەمیمی لە پێناو ڕەزامەندی الله خراوەتە بەردەمم، نەمتوانی بڵێم نەخێر. هەربۆیە وتم باشە دەبێت. چونکە لە ڕێگەی ئەوەی مۆڵەتی کارێکی لەو شێوەیەم دا، منێک کەوا پێدەچێت حەق و لێوەشاوەیەتی لێخۆشبوونی پەروەردگاری نەبێت، بەم هۆیەوە پەروەردگارم لێم خۆش ببێت. وتم لەبەر ئەوەی دەبمە ئامرازی ئەوەی ئەو کەسە لە پێناو خزمەتێکی لەو شێوەیە خەریکی ڕاکە راک بێت، لەوە دەچێت پەروەردگارم لە گوناحەکانی منیش خۆش ببێت. وتم باشە. بەڵام ئەو بەمەش تێری نەخوارد. بەڵام ئەم مرۆڤە کەوا لەلایەن الله وە دڵی بۆ خێر کرابوویەوە، ئەم مرۆڤە کەوا برسی کاری خێر بوو، دڵی بەمە ئاوی نەخواردەوە. دوای ٥-٦ مانگ هات و وتی: مامۆستا لە بەردەمی ماڵەکەمدا باخچەیەک هەیە، دەمەوێت ئەم باخچەیە بکەم بە بەشێکی ناوخۆیی و ١٠٠ خوێندکاری تێدا جێبکەمەوە”.\nمن سەرەتا بە سەر سوڕمانەوە سەیری دەموچاوی ئەم پیاوەم کرد، کەوا بە عەرەبانەیەکی بچوکەوە لە کۆڵانەکاندا خەریکی فرۆشتنی کولێرە بە قیمەیە. وتم تۆ چۆن ئەم کارە دەکەیت. لێرە ٥-٦ هاوڕێمان خەریکی دروستکردنی بەشی ناوخۆیین. با شوێنی هەزار خوێندکاری زانکۆ بکەینەوە و بێ خاوەن نەبن. دەمانەوێت لە سەدان شوێن ئەم بەشە ناوخۆییانە بکەینەوە هەتا خوێندکارەکانیان بەسەردا دابەش بکەین. بەڵام تۆ ئەم کارە چۆنی دەکەیت؟ وتی مامۆستا بە لوتفی الله لە ڕێگەی ئەم عەرەبانەیەوە ئەم کارە ئەنجام دەدەم. ئیدی هەر مانگێک گەر ٥٠ هەزار لیرەی دەست بکەوتایە، ٤٥ هەزاری بۆ خزمەت دەهێنا و دەیوت: مامۆستا تەنیا ٥ هەزاری بەشی خۆم دەکات. گەر ٤٠ هەزاری پەیدا بکردایە، ئەوا ٣٥ هەزاری دەهێنا و داوای لێدەکردم بە دەستی خۆم بیدەم بەوانەی خەریکی دروستکردنی بەشی ناوخۆیین. هیچ کاتێکیش ٣٥ هەزار لیرەی نەهێنا، هەموو کاتێک زیاتری دەهێنا.\nماوەی ٨-٩ مانگ تێپەڕی، ئەو بەشە ناوخۆییەی دروست کرد کە باسی لێوە دەکرد. ئێستا بۆیەی دەکات و پەنجەرەکانی بۆ دادەنێت. کارەکەی تەواو کرد. شاد و کامەران و سەربەرزە بەو کارەی ئەنجامیداوە. پێش ٣-٥ هەفتە دێتە لای یەکێک لە هاوڕێکانم و داوای ئەوەی لێدەکات بە من بڵێت گەر پێڵاوی زیادەم هەبێت و لە پێی نەکەم، ئەوا پێیبدەم، چونکە پێڵاوی لە پێدا نەماوە!\nخۆ لە حاڵی کەسی ئیماندار تێدەگەن؟ خۆ لە حاڵی ئەو کەسە تێدەگەن کەوا دڵی بە جەنابی حەق داوە؟ ئێستا ژمارەی ئەم جۆرە کەسانە هەزاران کەسی تێپەڕاندووە. ئێستا سەرلەنوێ سەردەمی هاوەڵان دەست پێدەکاتەوە، سەرلەنوێ سەردەمی فیداکردنی سەروەت و سامان و گیان دەستی پێکردۆتەوە.(وتاری مزگەوتی ئافیۆن، ٢٧ ی حوزەیرانی ١٩٨٠)\n“ئەم کارانە لەلایەن کێوە ئەنجام دەدرێن؟ لەلایەن پیاوانی کار و بازرگانانەوە ئەنجام دەدرێت. تەنانەت لەلایەن کەسانێکەوە ئەنجام دەدرێت کەوا لە نێو عارەقی خۆیاندا نقوم بوون. لە زۆر بۆنەی جیاوازدا ئەم شتەم عەرز کردوون:\nتۆماس مایکڵ یەکێکە لەو کەسانەی نوێنەری ڤاتیکان بوون لە بابەتی دیالۆگدا. چی شتێک کاریگەری لەسەر ئەم کەسایەتیە دادەنێت؟ جارێکیان ڕوو لە شوێنێکی باشوری ڕۆژهەڵاتی وڵاتەکەمان دەکات. لەوێ چاوی بە ئاسنگەرێک دەکەوێت. یەکسەر دەچێتە لای پیاوەکە و پرسیاری ژیانی لێدەکات؟ ئەویش لە وەڵامدا ئاماژە بەوە دەدات کە مەجبوری کارکردنە، چونکە لە فیسار شوێن سەرپەرشتی خوێندنگەیەک دەکات. هەربۆیە ئەم خزمەتە هەستێکە لە ڕۆحی ئەم گەلەوە هەڵقوڵاوە، کەسانێک هەن لە بەردەم ئاگردا کار دەکەن، ئاسن دەکوتن، یان لە فڕنێک کار دەکەن، بە هۆی ئەو کارانەوە خۆیان دەپڕوکێنن. هەرچیەکیان بە حاڵ لێ زیاد دەبێت، یەکسەر هەوڵی ئەوە دەدەن لەو ڕێگایەدا بیبەخشن. ئەمە نمونەیەکی جوامێری مرۆڤەکانی وڵاتی ئێمەیە. نمونەیەکی تر کەوا پێشتر عەرزم کردوون: جارێکیان لە بەشی ناوخۆیی بۆزیەکا هیممەت کۆ دەکرایەوە. لەو کاتەدا واتە ساڵانی حەفتاکان، تەنیا لە چەند شوێنێکی دیاریکراوی تورکیا ئەم جۆرە کارانە ئەنجام دەدران. لە شارەکانی ئیزمیر، ئەنقەرە، قەیسەری، لە بازنەیەکی بەرتەسکدا ئەم جۆرە کارانە ئەنجام دەدران. لەو کاتەدا هەموو کەسێک بەڵێنی ئەوەیدا شتێک وەک هیممەت ببەخشێت. من هەمیشە حەیرانی ئەم جوامێریەی مرۆڤەکانی وڵاتی خۆمان بووم. منیش لە دوای کۆبوونەوەکە یەکسەر ڕووم لە ژوورەکەی خۆم کرد. لە پڕێکدا کەسێک لە دواوە شوێنم کەوت. سەربازێکی خانەنشین بوو، بە هۆی پارەی خانشین بوونەکەیەوە خانوویەکی کڕی بوو. لە کاتی کۆبوونەوەکەدا هیچ شتێکی لە دەستدا نابێت هەتا بەڵێنی بەخشینی بدات. هەربۆیە هاتە لام و وتی: مامۆستا لە راستیدا هیچم لە دەستدا نیە، تەنیا خانوویەکم هەیە، ئەمە کلیلەکانێتی بە ئێوەی دەدەم. منیش وتم نەخێر نابێت، هێجگار بەو شێوەیەش نیە کەوا خانووی خەڵک وەربگرین. مرۆڤ گەر شتێکی لە دەستدا بێت دەیبەخشێت، نەک ئەوەی هەرچی هەیە بیبەخشێت. دەبێت سیستەمەکە بە شێوەیەک کار بکات، کەوا هەموو ساڵێک ئامادەی بەخشین بیت. گەر تەواوی سیستەمەکە تەسلیم بکەیت، ئەوا ساڵی داهاتوو ناتوانیت ببەخشیت. هەربۆیە ئەمە هەستێکی وەهایە، گەر باوەڕت بە الله نەبێت، ناتوانیت ببەخشیت”. بامتێلی، ١٥ ی کانونی یەکەمی ٢٠١٣)\nخزمەت ڕێگەی فیداکارییە\nهەزاران و ملیۆنان مرۆڤ دڵیان بەم خزمەتە داوە و، سەرەڕای دەیان شتی نەرێنی کە دەخرێتە بەردەمیان، هێشتا بەردەوامن لەوەی دڵی خۆیانی پێبدەن. هەندێکیان بە شێوەیەکی کردەکی لە نیو ئەو کارەدان، هەندێکیان لە ڕووی ماددیەوە پشتگیری لێدەکەن، هەندێک کەسیش لە پشتەوە، لە ڕێگەی هێزی مەعنەویانەوە پاڵپشتی لێدەکەن. هەمیشە پێداگرییمان لەسەر ئەوە کردووە کەوا یارمەتی دەرەکی هیچ کەسێک قبوڵ نەکەین. چونکە ئەمە کارێکی پوختی مرۆڤەکانی ناوچەی ئەنەدۆڵووە. بە پشتیوانی و مۆڵەتی الله ئەم کارانە ئەنجام دەدەن. ئەم کارە بە هەڵپەکردن نابێت و لە ڕێگەی ئیخلاسەوە سەرکەوتوو دەبێت. دواتر جەنابی حەق ئەوەی بۆ ڕوون کردینەوە، کە مرۆڤگەلێکی غەیبەتکەر پەیدا دەبن و دەڵێن: ئاوی ئەم ئاشە لە کوێوە سەرچاوەی گرتووە؟ ئەمە بابەتێکە وەک ماڵی ئەم گەلەی لێهاتووە. ئەو کەسانەی بەم ڕادەیە فیداکارییان ئەنجام نەداوە، پێویستە لێیان نەگرین، کەوا لەم بابەتە تێناگەن. مرۆڤەکانی ئێمە کە دەستیان بە بەخشین کرد دەبەخشن، تەنانەت ئالودەی بەخشینن، گەر پێیان بڵێیت “مەبەخشە!” دڵتەنگ دەبن. من کەسانێکم بینیوە دەستیان کردووە بە گریان، کاتێک بێبەشکراون لەوەی بتوانن ببەخشن. پشتیوان بە خودا، ئەو کەسانەی لە ڕاست و چەپ قسەیەک دەهێنن و دەیانەوێت ئەم کارانە لەکەدار بکەن، ئەوانەی دەیانەوێت ئەم کارانە لە هزری ئەم گەلەدا مەحکوم بە نەبوونی بکەن، ئینساف دەیانگرێت و ئەوانیش شان دەدەنە بەر ئەم کارانە و، دەڵێن: “با ئێمەش دەستێکمان لەم خزمەتە گرنگەدا هەبێت”، ئەوانیش سوودێکی پێدەگەیەنن”.\nقەڵسوبوونێک کەوا زۆر بە ئاستەم مرۆڤ دەتوانێت لێیبگات\nلە دوای ئەنجامدانی چاوپێکەوتنەکەی ڤاتیکان، لە ڕێکەوتی ١٨ ی نیسانی ١٩٩٨، جەنەڕاڵ چەڤیک بیر کەوا دووهەم سوپاسالاری تورکیا بوو، ئەم جارەیان ٤ جەنەڕاڵی لەگەڵ خۆیدا برد و سەردانی بولەنت ئەجەویدی یاریدەدەری سەرۆک وەزیرانی ئەو کاتەی تورکیای کرد. بابەتی کۆبوونەوەکەشیان بریتی بوو لە مامۆستا م.فەتحوڵڵا گولەن. چەڤیک بیر نارەحەت بوو بەوەی باڵیۆزی تورکیا لە ڤاتیکان بە ئۆتۆمبیلی خۆیەوە پێشوازی لە مامۆستا کردووە و لە فڕۆکەخانە هێناویەتە دەرەوە. ئەمە لە کاتێکدا بوو بولەنت ئەجەوید خۆی ئەو فەرمانەی بە باڵیۆزی تورکیا دابوو، هەتا بەو شێوەیە پێشوازی لە مامۆستا بکات.\nڕۆژنامەی میلیەتیش لە ڕێکەوتی ٢٢ ی حوزەیرانی ١٩٩٩، ڕاپۆرتە هەواڵێکی بڵاوکردەوە کە تێیدا باسی لە وردەکاریەکانی چاوپێکەوتنەکەی نێوان ئەجەوید و جەنەڕاڵ چەڤیک بیر دەکرد. بە گوێرەی زانیاریەکانی ناو هەواڵەکە، کۆبوونەوەکەی نێوان ئەجەوید و چەڤیک بیر نزیکی ٧٥ خولەک دەخایەنێت و، ڕاپۆرتێک دەخەنە بەردەم ئەجەوید کە تێیدا شتی نەرێنی لەسەر مامۆستا وتراوە. بەڵام ئەجەوید لە کۆتایی چاوپێکەوتنەکەیاندا دەڵێت” من هەر بەردەوامم لەو بیرکردنەوەی کە پێشتر سەبارەت بەو هەمبووە”. ئەوانیش لە دوای ئەم قسەیەی ئەجەوید، دوای مۆڵەت وەرگرتن بینای سەرۆکایەتی وەزیران جێدەهێڵن و دەڕۆن. ئەجەوید لە بەشێکی قسەکانیدا بە جەنەڕاڵ چەڤیک بیر و ئەوانەی وەک ئەو بیر دەکەنەوە دەڵێت” ئەژمارکردنی هەمو کەسێکی دیندار بە کۆنەپەرست، ڕێگەیەکی گونجاو نیە بۆ پارێزگاری کردن لە عەلمانیەت”.\nبولەنت ئەجەویدیش هەروەک تورگوت ئۆزاڵ، لەو باوەڕەدا بوو کەوا مامۆستا فەتحولڵا گولەن، پڕۆژەی گەورەی بۆ مرۆڤایەتی پێیە. هەربۆیە بولەنت ئەجەوید لە ژێر هەموو هەلومەرجێکدا، بەردەوام بوو لە پشتگیریەکانی بۆ مامۆستا. ئەجەیود بە هەمان شێوەیە، لە کۆبوونەوەکانی ئەنجومەنی ئاسایشی تورکیا کەوا لە کۆشکی چەنکەیا ئەنجام دەدرا، هەرکاتێک ناوی مامۆستا بهاتایە، هەمان هەڵوێستی پشان دەدا. ئەجەوید هەمیشە بە فەرماندە سەربازیەکانی تورکیای دەوت” من قسەم لەگەڵ مامۆستا فەتحوڵڵا گولەن کردووە. مرۆڤێکی زۆر سەمیمیە. پێشنیاری ئەوەش دەکەم ئێوەش چاوتان پێی بکەوێت.\nمامۆستا بەم شێوەیە باسی بولەنت ئەجەوید دەکات:\nئەو کاتەی بولەنت ئەجەوید هاتە سەر دەسەڵات، قۆناغێکی زۆر هەستیار بوو. لە سەردەمێکدا هاتە سەر دەسەڵات، کە هێشتا ڕەشەباکانی ٢٨ ی شوبات گڤەی دەهات. بە شێوەیەکی بەردەوام یەک لەسەر یەک بەیاننامەی ئاڕاستە دەکرا. هەتا ئێستا لە نێو پیاوەکانی دەوڵەتدا زۆر کەس هاتوون کەوا بە ڕێزەوە یادیان دەکەینەوە، بەڵام ئەو هەر بە ڕاستی مرۆڤێکی شایستە بوو بەوەی ڕێزی پشان بدەین. زۆرینەی کات ئەو شتانەی لە دژی ئێمەدا وتراوە، بە لەپی دەستی توڕی داوە و وتوویەتی” من باوەڕم بەم جۆرە قسانە نیە، ئەمانە هیچیان ڕاست نین. ئەمانە کارگەلێکی وەها ئەنجام دەدەن، کە تەنانەت لە سەردەمی عوسمانیەکانیش ئەنجام نەدراوە”.\nمامۆستا لە ڕێکەوتی ١٩ ی ئایاری ٢٠٠٢ بەم شێوەیە باسی ئەجەوید دەکات:\nلە سەردەمێکدا کەوا هەموو کەسێک بە بچوکترین شت توشی شڵەژان دەبوو، دەکەوتە ناو گومان و ملی بۆ درۆکان کەچ دەکرد، کەسانێک کەوا سەرەڕای تەواوی پێداگری و فڕوفێڵەکان وتی” من باوەڕم بەم شتانە نیە”، پێویستە مێژوو لە بیری نەکات و ، وەک نمونەیەکی وەفا پێشکەشی نەوەکانی داهاتووی بکات…